**“TASDIQLAYMAN”**

Muhammad al-Xorazmiy nomidagi

TATU Farg‘ona filiali direktori

\_\_\_\_\_\_\_\_\_\_\_ F. Muxtarov

2023-yil 1-aprel

Muhammad al-Xorazmiy nomidagi Toshkent axborot texnologiyalari universiteti Farg‘ona filiali Kengashining 8-yig‘ilishi

**bayonnomasi**

2023-yil 1-aprel Farg‘ona shahri

Qatnashdilar – Kengash a’zolaridan 23 nafari, taklif qilinganlar.

Yig‘ilish raisi – F. Muxtarov.

**K u n t a r t i b i d a:**

I. Filial direktorining ma’ruzasi.

Axborotchi: F.Muxtarov.

II. Ijro intizomi haqida.

Axborotchi: F. Arakulova.

III. BMI va MDlarini tayyorlash, YDAga tayyorgarlik bo‘yicha amalga oshirilayotgan ishlar to‘g‘risida.

Axborotchilar: Sh. Umarov, mutaxassislik kafedra mudirlari.

IV. 2022/2023-o‘quv yili kuzgi semestr o‘quv jarayonining hisoboti va talabalarning attestatsiya natijalari tahlili.

Axborotchilar: T. Abdullayev, M. Teshaboyev.

V. Telekommunikatsiya injiniringi va kasb ta’limi fakultetida o‘quv, ilmiy va ma’naviy-ma’rifiy ishlarning borishi to‘g‘risida.

Axborotchi: M. Teshaboyev.

VI. Filialda ma’naviy, ma’rifiy va tarbiyaviy ishlarning holati.

Axborotchi: A. Kadirov.

VII. Turli masalalar.

1. Ijtimoiy himoyaga muhtoj talaba-yoshlarni qo‘llab-quvvatlash haqida.

Axborotchi: N. Ibroximov.

2. Ilmiy, ilmiy-uslubiy ishlarni nashrga tavsiya etish.

Axborotchi: N. Qurbonov.

**Kun tartibining birinchi masalasida** filial direktori F.Muxtarovning ma’ruzasi eshitildi.

Hurmatli yig‘ilish qatnashchilari, bugungi yig‘ilishda 2023-yil 1-choragi davomida amalga oshirilgan ishlarni sarhisob qilib, strategik reja bo‘yicha oldimizda turgan vazifalarni bajarilishi bo‘yicha muhokama qilib olishimiz lozim.

2023-yilning 1-choragi yakunlandi, ushbu davr mobaynida o‘quv-uslubiy, ilmiy ishlar va innovatsiyalar, ma’naviy-ma’rifiy ishlar hamda moddiy-texnik bazani mustahkamlash borasida sezilarli darajada o‘sishga erishdik. Bu o‘zgarishlarda jamoamizdagi ahillik va fidoiylik, mas’uliyat bilan ishlayotgan xodimlarimizning mehnatini alohida ta’kidlash joiz. Jamoamizdagi mehnatga munosib rag‘bat, ijtimoiy himoya tadbirlari ijtimoiy muhit barqarorligiga ijobiy ta’sir qilmoqda.

Mart oyi mobaynida amalga oshirilgan ishlarni tahlil qilib, istiqboldagi rejada belgilangan vazifalar hamda fevral oyi kengash yig‘ilishida belgilangan vazifa va topshiriqlar ijrosi yuzasidan quyidagilarni ma’lum qilaman.

**Birinchidan, ilmiy va innovatsiyalar bo‘yicha.** Ilmiy ishlar va innovatsiyalar bo‘yicha amalga oshirilayotgan ishlarni tahlil qiladigan bo‘lsak, natijalar biz kutgan samarani bermoqda. 2023-yil 1-choragida filialda ilmiy salohiyat 44 foizni tashkil etmoqda. Xususan, mart oyida ushbu ko‘rsatkich 4 foizga oshdi. Filialda ilmiy salohiyatni o‘sishi uchun ustoz-shogird an’analarini rivojlantirishimiz maqsadga muvofiq, bu ustozlar salohiyatidan foydalanish va ularga shogird tayyorlash uchun zarur sharoitlarni yaratib berishimiz kerak.

2 ta jurnalimizning ilk soni chop etildi. “Engineering problems and innovations” (EPAI) ilmiy-texnik jurnali va “Al-Farg‘oniy avlodlari” ilmiy-texnik jurnalining ilk qaldirg‘och soni chop etildi. Xabarlaringiz bor, jurnallarimizda 25-fevral kuni o‘tkazilgan forumda e’lon qilingan 200 dan ortiq maqolalar “Google Scholar”da indekslangan edi. Ana shu maqolalarga iqtiboslar soni hozirda 100 tadan ortib ketdi. Eng asosiy xabarlardan biri, endilikda EPAI jurnalida e’lon qilingan maqolalar OAK ro‘yxatida ko‘rsatilgan Index Copernicus xalqaro bazasida ham indekslanyapti. Bu jurnallarimiz xalqaro nufuzga ega bo‘lib borayotganidan darak beradi.

Ilmiy-uslubiy sohada muhim ishlarimizdan biri ilmiy jurnallarimiz soni yana bittaga ortganini alohida qayd etish lozim. “ELECTRON LABORATORY” MCHJ Xalqaro ilmiy elektron jurnali TATU Farg‘ona filialida faoliyat yuritishi uchun kelishuvga erishildi. Ushbu jurnalning tahririyatini tuzish va jurnalni maxsus sonini aprel oyida chop etish rejalashtirildi.

Qolaversa, xabarlaring bor, Farg‘ona politexnika instituti ilmiy texnika jurnalining mart oyidagi maxsus sonini jamoamiz professor-o‘qituvchilari uchun kelishuvga erishilgan edi. Ana shu sonda 60 dan ortiq maqolalar chop etildi. Konferensiya va jurnal maqolalarini qo‘shib hisoblaganda, 2023-yilning 1-choragining o‘zida 200 dan ortiq mahalliy miqyosdagi maqolalar chop etildi. Bu ko‘rsatkich, o‘tgan yilgi ko‘rsatkichdan 3 barobarga o‘sishni ko‘rsatmoqda.

Ilmiy-innovatsion ishlanmalarni tijoratlashtirish bo‘yicha filialda 5 nafar professor-o‘qituvchilar va iqtidorli talaba-yoshlar Oliy ta’lim, fan va innovatsiyalar vazirligi tomonidan tashkil etilgan Bahorgi tijoratlashtirish forumida faol ishtirok etdilar.

Bu sohadagi ishlarni rivojlantirish maqsadida fevral oyida tijoratlashtirish bo‘yicha koordinator vazifasi joriy etilgan edi, lekin Nurillo Mamadaliyevdan biror tashabbus chiqmadi. Sizga ishonch bildirgan edik, siz katta va’dalarni bergan edingiz. Sizga alohida topshiriq bo‘ladi, ilmiy-innovatsion loyihalarni tijoratlashtirish bo‘yicha aniq chora-tadbirlar ishlab chiqishingizni so‘rayman. 1 oy davomida keyingi yig‘ilishda aniq amaliy natijalar bilan chiqishingizni so‘rab qolaman.

Joriy yilning 16-17-mart kunlari Toshkent axborot texnologiyalari universitetida TUIT CUP-2023 sport dasturlash bo‘yicha ochiq chempionat bo‘lib o‘tdi. Ushbu chempionatda filialimiz talabalaridan 4 nafari (650-20 Valiyev Bekzod, 640-20 Olimov Fayozbek, 650-20 Najmiddin G‘iyosiddinov, 610-21 Baxromov Saidmirza) ishtirok etib, ulardan 3 nafari 6-aprelda Belorussiyada bo‘lib o‘tadigan yarim final bosqichida ishtirok etish imkoniyatini qo‘lga kiritishdi.

**Ikkinchidan, strategik hamkorlik va istiqboldagi rejalar bo‘yicha.** Strategik hamkorlik yo‘lida boshlagan ishlarimizning natijasida Respublikamizda birinchilardan bo‘lib tashabbus ko‘rsatib, filialimizda rektorlar forumini o‘tkazdik. 4-mart kuni “Sifatli ta’lim – kelajak poydevori” shiori ostida aynan bizning oliygohimizda forum o‘tkazildi. Forum doirasida “Sifatli ta’lim yilida Farg‘ona viloyati oliy ta’lim muassasalarining transformatsiyalashuvi” mavzusida rektorlar muloqoti natijasida hamkorlik memorandumi qabul qilindi. Mamlakatimizda ta’lim sohasida amalga oshirilayotgan islohotlardan “inson – jamiyat – davlat” tamoyili asosida aniq strategik maqsad ko‘zlangan. Ana shu yagona maqsad yo‘lida Farg‘ona oliy ta’lim muassasalari birlashdi. Forum natijasida Farg‘ona viloyatidagi oliy ta’lim muassasalarining hamkorlikdagi ishlari, ilmiy va amaliy taklifi asosida ilmiy tadqiqot va loyihalarni amaliyotga tadbiq etish, tadqiqot ishlarini tijoratlashtirish masalalarini hal qilishga qaratilgan kelishuvga erishdik.

**Strategik hamkorlik masalasida quyidagi ishlarni alohida qayd etish lozim:** Kompyuter tizimlari kafedrasi professor-o‘qituvchilarining tashabbusi bilan 25-fevral kuni jahon reytingida top 500 talikka kiruvchi Avezov nomidagi Janubiy Qozog‘iston universiteti, Osh davlat universiteti professor-o‘qituvchilari bilan hamkorlikda ilmiy forum o‘tkazildi. Forumda ishtirok etgan jami 200 ta tezis-maqolalarning 150 dan ortiqrog‘i jamoamiz a’zolariga tegishli. Barcha maqolalar “google scholar”da indekslandi. Ushbu hamkorlik do‘stona aloqalarni mustahkamlanishiga va ilmiy-uslubiy ishlarni rivojlanishiga ijobiy ta’sir ko‘rsatmoqda.

O‘zbekiston Respublikasi Prezidentining PQ-4391-sonli “Oliy va o‘rta maxsus ta’lim tizimiga boshqaruvning yangi tamoyillilarini joriy etish chora-tadbirlari” va “O‘zbekiston Respublikasi hukumati va Belarussiya hukumati o‘rtasida ta’lim bo‘yicha hujjatlarni o‘zaro tan olish Kelishuvi” ga asoslanib, 2023-yil 15-mart kuni TATU Farg‘ona filiali va Belorussiya davlat texnologiyalar universiteti o‘rtasida videokonferensiya o‘tkazildi.

Konferensiyada Belarussiya davlat texnika universiteti tomonidan rektor Voitov Igor Vitalevich, o‘quv ishlari bo‘yicha prorektor Sakovich Andrey Andreyevich, Axborot texnologiyalari fakulteti dekani Shiman Dmitriy Vasilyevich, Chet yel fuqarolari bilan ishlash bo‘limi boshlig‘i Yanukovich Yelena Iosefovna, Xalqaro aloqalar bo‘limi boshlig‘i Rogova Olga Anatolyevna ishtirok etdilar.

Konferensiyada asosan TATU Farg‘ona filialida Belorus-O‘zbek o‘zaro hamkorlikni yo‘lga qo‘yish masalasi ko‘rildi. Suhbat mobaynida hozirgi kunda dolzarb bo‘lgan sohalar bo‘yicha ta’limning qo‘shma dasturi asosida yangi fakultet, ta’lim yo‘nalishlarini ochish yuzasidan kelishuvga erishildi.

25-mart kuni ikkita Xalqaro delegatsiya tashrif buyurdi:

- Belarussiya davlat texnologiya universiteti rektori Voitov Igor Vitalyevich va o‘quv ishlari bo‘yicha prorektor Sakovich Andrey Andreyevich;

- Bangladeshdagi Amerika Xalqaro Universitetining vasiylik kengashi asoschisi va raisi doktor Hasanul A.Hasan, AIUB prorektori doktor Karmen Z.Lamanya tashrif buyurdilar.

O‘zaro hamkorlik uchrashuvida ta’lim va axborot texnologiyalari sohalarida loyihalar va istiqbolli rejalar, AKT sohasida malakali kadrlar tayyorlash, innovatsion loyihalarni amalga oshirish masalalariga e’tibor qaratildi. O‘zaro hamkorlik asosida professor-o‘qituvchi va talabalarni ilmiy-amaliy stajirovka, akademik talaba almashinuvi hamda hamkorlikda xalqaro grant loyihalarda ishtirok etish masalalari bo‘yicha ikki tomonlama shartnoma imzolandi. Hamkorligimiz do‘stona tashrif bilan boshlandi va kelajakda ta’limning qo‘shma dasturi bo‘yicha fakultet tashkil etishga kelishuvga erishildi.

O‘zbekiston-Koreya Xalqaro universiteti Farg‘ona filiali bilan memorandum imzolandi. Universitet rektori Park Junxo bilan filial ishchi guruhi uchrashib, ikki oliygohning istiqboldagi rejalar va hamkorlik masalalari ko‘rib chiqildi.

Filialda yangi yo‘nalishlarni ochish, axborot texnologiyalari sohasida yangi virtual reallik yo‘nalishida ta’lim dasturlarini yaratish ham strategik maqsadimizdan biri hisoblanadi. Ushbu yo‘nalishda hamkorlikni yo‘lga qo‘yish maqsadida mutaxassis taklif etdik. Toshkent shahridan Virtual reallik texnologiyalarini qo‘llash bo‘yicha kompaniya asoschisi, “VRonica” firmasi rahbari Akmal Salixov va IT-PARK Farg‘ona viloyat rahbari Bahromjon Jalilov tashrif buyurdilar. Ushbu hamkorlik doirasida virtual laboratoriya, tibbiyot sohasida dasturlash loyihalari, dasturlash bo‘yicha loyihalar, o‘quv kurslari tashkil etish, spin-off tashkil etish, bir haftada bitta dastur qilib talabalarga o‘rgatish, bir yilga mo‘ljallab 50-60 nafar talabalarni jalb etgan holda fan dasturlarini ishlab chiqish bo‘yicha istiqboldagi rejalar haqida kelishib olindi.

Buxoro muhandislik texnologiyalari universiteti bilan o‘zaro hamkorlik memorandumi imzolandi. Hamkorlik yo‘nalishlari ilmiy-tadqiqot, o‘quv ishlari bo‘yicha har tomonlama hamkorlik aloqalari yo‘lga qo‘yildi.

Hurmatli hamkasblar, shu o‘rinda sizlarga o‘zimni alohida tashabbusim yoki yagona strategik rejamni aytmoqchiman. Meni yoshlikdan havasim, yurtimizda allomalar, yetuk fan arboblari yetishib chiqqan ilm maskanlaridan biri bo‘lgan Xorazm Ma’mun akademiyasi kabi oliygohimizni huddi shunday ilm-ma’rifat o‘chog‘iga aylantirish orzusidaman. Orzu-umid insonda havasni uyg‘otadi va uni amalga oshirishga undaydi, shunday ekan biz birlashib harakat qilsak, ishonamanki, albatta, orzularimiz amalga oshadi. Aytmoqchimanki, oliygohimizni xuddi Xorazm Ma’mun akademiyasidek ilm-ma’rifat o‘chog‘iga aylantirish yagona strategiya Farg‘onada IT-AKADEMIYA tashkil etish – bu mening strategiyam.

**Uchinchidan, o‘quv ishlari bo‘yicha.** O‘quv jarayonini tashkil etish va sifatni oshirish, ilg‘or xorijiy tajribalarni joriy etish hamda natijadorlikni ta’minlashga qaratilgan ishlarni jadallik bilan rivojlantirishimiz lozim.

O‘quv jarayonini sifatli tashkil etish, moddiy-texnik bazani yanada yaxshilash maqsadida filialga birinchi bosqichda 3 dona interaktiv panel olib kelindi. Hozirda o‘quv jarayonida samarali foydalanilmoqda. Keyingi bosqichda super kompyuterlar olish rejalashtirildi.

Kompyuter tizimlari kafedrasi katta o‘qituvchisi G‘iyosbek Po‘latov Hindiston davlatining ITEC dasturi bo‘yicha grantini yutib olib, stajirovkaga yo‘llanma oldi. Joriy yilning 26-martidan 20-may sanasigacha Big Data and Machine learning kurslari doirasida stajirovka o‘tab kelish imkoniga ega bo‘ldi. Bu kabi ishlarni yanada rivojlantirish kerak, stajirovka, akademik almashinuv va xorijda malaka oshirish masalalari keyingi chorakdagi rejalarimizga kiritiladi.

Kuzatuvlarim va tahlillar shuni ko‘rsatyaptiki, dasr tahlili natijalari qoniqarli emas. Dars tahlillari o‘tkazildi, natija meni qoniqtirmadi. Xulosalar qilindi, muddat berildi, bundan keyingi tahlillar asosida Kengash qaroriga asosan aniq choralar belgilanadi.

Talabalar davomati masalasida alohida e’tibor qaratildi. Lekin, davomat ta’lim sifatini ta’minlash uchun yetarli chora emas. Kunlik davomatni tahlil qilib borish mexanizimi yo‘lga qo‘yildi, kundalik ma’lumotlar tahliliga ko‘ra davomat o‘rtacha 90-93 foizni tashkil etmoqda. Eng asosiy vazifamiz ta’lim sifatini ta’minlash darsning sifatini oshirish, fan o‘qituvchilari darsga kelgan talabalarni fanga qiziqtirish metodlaridan foydalanishi lozim.

Shu o‘rinda alohida ta’kidlamoqchiman. Sifatli ta’lim yilida o‘qituvchilarni mahalliy hokimiyat topshiriqlari bo‘yicha jamoatchilik ishlariga umuman jalb qilmadik. Ba’zi ustozlarimizni darsi sifatsiz, sifatidan umuman qoniqqanim yo‘q. “Faqat davomat uchun darsga kelamizmi?” kabi savollar talabalardan kelib tushmoqda. Bugungi kengashdan foydalanib, qaror kiritishni taklif qilaman. Qat’iy ogohlantiraman, aprel-may oylari hisobot davri bo‘ladi, sifatni oshirish bo‘yicha zarur chora-tadbirlar belgilaymiz. Dars tahlillari natijalariga ko‘ra hisobot tayyorlanadi va may oyi Kengash yig‘ilishida muhokamaga qo‘yamiz va 1 yillik mehnat shartnomasiga o‘tamiz.

Strategik rivojlanish bo‘yicha ijro intizomi fakultet dekanlari va har bir kafedra mudirlari qat’iy nazoratga olish talab etiladi. Ta’lim sifatini oshirishga qaratilgan ishlar tahlil qilinadi. Tahlil natijalariga ko‘ra, kadrlar rotatsiyasini joriy qilish bo‘yicha aniq choralar belgilanadi. Fakultet dekanlari yangi o‘quv yilidan rotatsiya qilinadi.

**To‘rtinchidan, yoshlar masalalari va ma’naviy-ma’rifiy ishlar bo‘yicha.** Ma’naviy-ma’rifiy sohada amalga oshirilayotgan ishlarimizni ommaviy tadbirlar misolida aytadigan bo‘lsak, bayram tadbirlarida jamoada ko‘tarinki kayfiyat bo‘lishi, har bir xodimning o‘z mehnatidan mamnun bo‘lishi uchun harakat qilyapmiz. Bu yilgi “8-mart – Xalqaro xotin-qizlar kuni” bayrami hamda “Navro‘z” umumxalq bayrami jamoamizda judayam ko‘tarinki kayfiyatda o‘tdi. “Navro‘z” bayramiga moddiy rag‘batlantirish va ma’naviy qo‘llab-quvvatlash talabalar va professor-o‘qituvchilarga (2022-yilda 73 500 000 so‘m, 2023-yilda 170 100 000 so‘mni tashkil etdi) o‘tgan yilga nisbatan 2-3 barobarga oshirildi. Albatta, bu kabi tadbirlarimiz bundan buyon rivojlanib boradi, jamoamizdagi sotsial adolatni yanada mustahkamlash uchun Kengashning har oydagi yig‘ilishlarida mana shunday sarhisob qilib, oliygohimizni yanada rivojlantirish uchun qarorlar qabul qilish va reja asosida oldimizda turgan vazifalarni birgalashib amalga oshirishimiz maqsadga muvofiq. Navro‘z bayrami arafasida iste’dodli talabalarning nufuzli tanlovlarida ishtirok etib, munosib o‘rinlarga sazovor bo‘lishdi va yuqori natijalarga erishdilar. Jumladan, Axborot kommunikatsiya texnologiyalari sohasida kasb ta’limi yo‘nalishi 4-kurs talaba Sotvoldiyeva Mohira viloyatda qizlar o‘rtasida sportning kurash turi bo‘yicha o‘tkazilgan musobaqada hokim sovriniga sazovor bo‘ldi. Bu kabi yutuqlar o‘zimizniki, buni e’tirof etamiz.

Media makonda TATU Farg‘ona filialining imiji yangi qiyofaga ega bo‘lmoqda. Media markazni tashkil etganimizga ham 3 oy bo‘ldi. Shu davr mobaynida ommaviy axborot vositalarida oliygohimizda amalga oshirilayotgan ishlarni yuqori saviyada e’tirof etib yoritilishi quvonarli holatdir. Jumladan, Farg‘ona telekanali, O‘zbekiston 24 telekanali, Mening yurtim telekanalida maxsus reportajlar efirga uzatildi, Farg‘ona viloyatidagi “Yangi Farg‘ona” gazetasida muhtaram Prezidentimiz raisligida raqamlashtirish bo‘yicha 2023-yilgi vazifalar va rejalarga bag‘ishlangan videoselektorda aytilgan masalalar yuzasidan Toshkent axborot texnologiyalari universiteti Farg‘ona filiali direktori nomidan «Zamonaviy mutaxassislarni tayyorlash – ustuvor maqsadimiz» nomli maqola “Yangi Farg‘ona” gazetasining 20-sonida chop etildi. Bundan tashqari bu kabi maqolalar Respublika “Yangi O‘zbekiston” gazetasida, viloyatdagi “Hurriyat” gazetalarida oliygohimiz to‘g‘risida maqolalar chop etilmoqda.

Bugungi yig‘ilishda jamoaga yana bir yangilikni e’lon qilmoqchiman. Xabaringiz bor, “yangi innovatsion e’tirof” rahbarning “Oltin qalam” e’tirofi e’lon qilingan edi, bu nominatsiya davom etmoqda. Yana bir taqdirlash rahbarning “Oltin soat” nominatsiyasini e’lon qilmoqchiman. Bugundan boshlab “Oltin soat” nominatsiyasi bo‘yicha taqdirlashni taklif qilaman.

Ushbu nominatsiya sohibi moliyaviy ta’minoti vaqt chegarasi bo‘lmaydi, nominant xalqaro va Respublika grantlarini yutib olgan, ilmiy loyihalari patentlashgan bo‘lishi lozim. Ushbu yo‘nalishda alohida o‘rnak bo‘lgan xodimlarni Rahbariyat tomonidan mana shunday mukofot bilan taqdirlab boramiz.

Shuningdek, 2023-yil 1-apreldan Dasturiy injiniringi va raqamli iqtisodiyot fakultetiga Yoshlar bilan ishlash bo‘yicha dekan o‘rinbosari lavozimiga Oxunov Toxirjon Ma’murjon o‘g‘li tayinlandi.

Bugungi umumiy yig‘ilishda jamoaga yetkaziladigan masalalar shulardan iborat edi. Kun tartibidagi qolgan masalalarni Kengash a’zolari bilan muhokama qilish uchun kichik majlislar zalida yig‘ilishni davom ettirsak.

**Ikkinchi masala bo‘lgan ijro intizomi yuzasidan** Jismoniy va yuridik shaxslarning murojaatlari bilan ishlash, nazorat va monitoring bo‘limiboshlig‘i F.Arakulovaning axboroti eshitildi.

Edo.ijro.uz tizimiga kelib tushgan topshiriq va ma’lumotlar to‘g‘risida quyidagicha axborot berdi: Muhammad al-Xorazmiy nomidagi Toshkent axborot texnologiyalari universiteti Farg‘ona filiali devonxona ish faoliyati “Muhammad al-Xorazmiy nomidagi Toshkent axborot texnologiyalari universiteti Farg‘ona filiali devonxonasi to‘g‘risidagi Nizom” asosida yuritiladi.

2023-yil 1-mart kunidan 31-mart kuniga qadar filialga yuqori tashkilotlardan va idoralardan kelib tushgan hujjatlar jami 207 tani tashkil etdi. Shu jumladan, Shu jumladan, Oliy ta’lim, fan va innovatsiyalar vazirligidan jami 121 ta hujjat, bulardan – 2 ta buyruq, bayon 2 ta, 117 ta xat, TATU dan 9 ta buyruq, Farg‘ona viloyat hokimligidan 46 ta xat, Tashkilotlardan 27 ta xatlar kirim qilingan.

Oliy ta’lim, fan va innovatsiyalar vazirligi tomonidan kelgan buyruqlar va bayonlarga Direktor o‘rinbosarlari tomonidan loyixalar tayyorlanib, filialning ichki buyruqlari ishlab chiqilgan. Devonxona tomonidan barcha xujjatlar edo.ijro.uz yagona elektron tizimiga kiritilib, mas’ullarga yuklatilgan va ijrosi mas’ullar tomonidan yoritib borilmoqda.

O‘zbekiston Respublikasi Vazirlar Mahkamasining 2023-yil 10-martdagi 111-F-sonli farmoyishi ijrosini taminlash Ishlar boshqarmasi boshligʻi X.Abduraxmonovga yuklatilgan boʻlib, joriy yilning 16-mart sanasi bilan 44-sonli filial ichki buyrugʻi tasdiqlandi. Vazirlar Mahkamasining 2023-yil 4-martdagi “2023-yilning 11-mart kuni “Obod va fayzli mahalla – yurt ko‘rki” shiori ostida umumxalq xayriya hasharini o‘tkazish to‘g‘risida”gi 91-F-son farmoyishi qabul qilindi.

O‘zbekiston Respublikasi Oliy ta’lim, fan va innovatsiyalar vazirligining 2023-yil 28-fevraldagi 8-son yig‘ilish bayoni ijrosini ta’minlash yoshlar masalalari va ma’naviy-ma’rifiy ishlar bo‘yicha direktorning birinchi o‘rinbosari A.Kadirovga yukaltilgan boʻlib, joriy yilning 11-mart sanasi bilan 41-sonli filial ichki buyrugʻi tasdiqlandi.

O‘zbekiston Respublikasi Oliy ta’lim, fan va innovatsiyalar vazirligining 2023-yil 28-fevraldagi 8-son yig‘ilish bayoni ma’lumot va ijro uchun qabul qilindi.

Ishlar boshqarmasi boshlig‘i X.Abduraxmanovga joriy yil iyul oyining oxirigacha binolarning energiya iste’molini to‘liq, muqobil energiyaga o‘tkazish va energiya tejamkor texnologiyalarni joriy qilish choralarini ko‘rilishi topshirildi.

O‘zbekiston Respublikasi Oliy ta’lim, fan va innovatsiyalar vaziligining 2023-yil 7-martdagi 12-son yig‘ilish bayoni ijrosini ta’minlash yoshlar masalalari va ma’naviy-ma’rifiy ishlar bo‘yicha direktorning birinchi o‘rinbosari A.Kadirovga yukaltilgan boʻlib, joriy yilning 11-mart sanasi bilan 42-sonli filial ichki buyrugʻi tasdiqlandi.

O‘zbekiston Respublikasi Vazirlar Mahkamasining 2023-yil 7-martdagi 12-son yig‘ilish bayoni rahbarlik va ijro uchun qabul qilindi.

Ichki nazorat monitoring bo‘lim boshlig‘iga yuklatilgan haftalik yig‘ilish bayonlari qarorlari hamda filial Kengashida mas’ullarga yuklatilgan topshiriqlar edo.ijro.uz yagona elektron tizimiga joylashtirilib kelmoqda hamda ijrosini o‘z vaqtida ta’minlanishi nazorat qilinmoqda.

Joriy yilning mart oyida edo.ijro.uz yagona elektron tizimiga yuqori tashkilotlardan kelgan topshiriqlar va rahbarlarga yuklatilgan topshiriqlar barchasi o‘z muddatida bajarildi.

Hurmatli filialimiz rahbar xodimlari filialning “Rahbariyat” telegram guruhiga Devonxona mudirasi M.Xamdamova tomonidan shakllangan nomenklaturasi yuklatilgan. Ushbu Nomenklaturalarni koʻrib siz rahbarlik qilayotgan boʻlim faoliyatida ishlanayotgan papkalarni oʻrganib chiqib, 1 hafta muddat ichidaDevonxona mudirasi M.Xamdamovaning telegram akkauntiga tashlab berishlaringizni soʻrayman.

Shu o‘rinda filial direktori F.Muxtarov fuqaro murojaatlari bo‘yicha fikr bildirib, fuqarodan filial stadioni bo‘yicha Prezident portaliga kelib tushgan shikoyat masalasiga o‘z munosabatini bildirdi. Bu masala yuzasidan fakultet dekani N.Ibroximov, kafedra mudiri G.Kochkorovaga Ishlar boshqarmasi bilan hamkorlikda bir hafta muddatda filial stadionini ta’mirlash topshirig‘ini berdi, topshiriq bajarilmagan taqdirda filial stadioni bo‘yicha mas’ullarga beriladigan ustama haqlardan mahrum qilish taklifini berdi.

Ushbu masala yuzasidan fakultet dekanlari O.Otaqulov va N.Ibroximov, kafedra mudiri G.Kochkorovalar fikr-mulohaza bildirdilar.

**Uchinchi masala bo‘lgan BMI va MDlarini tayyorlash, YDAga tayyorgarlik bo‘yicha amalga oshirilayotgan ishlar to‘g‘risida** O‘quv-uslubiy bo‘lim boshlig‘i Sh.Umarov axborot berdi.

Hozirgi kunda filialda 3 ta fakultet, sirtqi bo‘lim va 9 ta kafedra faoliyat olib bormoqda. Shundan, 6 ta kafedra mutaxassis tayyorlovchi hisoblanadi.

 2022/2023-o‘quv yilida filialda 570 nafar bitiruvchi mavjud bo‘lib, ular:

* Kunduzgi ta’lim shakli 6 ta ta’lim yo‘nalishida 382 nafar;
* Sirtqi ta’lim shakli 2 ta ta’lim yo‘nalishida 113 nafar;
* Sirtqi ta’lim shakli 1 ta 2-oliy ta’lim yo‘nalishida 10 nafar;
* Magistratura 2 ta ta’lim mutaxassisliklarida 65 nafar talaba bitirmoqda.

Kompyuter injiniringi fakultetida:

|  |  |  |
| --- | --- | --- |
| **Kafedra nomi** | **Ta’lim yo‘nalishi** | **Bitiruvchilar soni** |
| **Jami** | **BMI** | **Fanlardan YDA** |
| Axborot texnologiyalari | 5330500 - Kompyuter injiniringi (Kompyuter injiniringi) | 116 | 75 | 41 |
| Kompyuter tizimlari | 5330500 - Kompyuter injiniringi (AT-servis) | 42 | 42 | - |

Telekommunikatsiya injiniringi va kasb ta’limi fakultetida:

|  |  |  |
| --- | --- | --- |
| **Kafedra nomi** | **Ta’lim yo‘nalishi** | **Bitiruvchilar soni** |
| **Jami** | **BMI** | **Fanlardan YDA** |
| Telekommunikatsiya injiniringi | 5350100 - Telekommunikatsiya texnologiyalari (Telekommunikatsiyalar) | 66 | 23 | 43 |
| Axborot-ta’lim texnologiyalari | 5350400 - AKT sohasida kasb ta’limi | 27 | 27 | - |

Dasturiy injiniring va raqamli iqtisodiyot fakultetida:

|  |  |  |
| --- | --- | --- |
| **Kafedra nomi** | **Ta’lim yo‘nalishi** | **Bitiruvchilar soni** |
| **Jami** | **BMI** | **Fanlardan YDA** |
| Axborot xavfsizligi | 5330300 - Axborot xavfsizligi (sohalar bo‘yicha) | 35 | 10 | 25 |
| Dasturiy injiniring | 5330600 - Dasturiy injiniring | 96 | 96 | - |

Sirtqi bo‘limda:

|  |  |  |
| --- | --- | --- |
| **Kafedra nomi** | **Ta’lim yo‘nalishi** | **Bitiruvchilar soni** |
| **Jami** | **BMI** | **Fanlardan YDA** |
| Kompyuter tizimlari | 5330500 - Kompyuter injiniringi (AT-servis) | 66 | - | 66 |
| Telekommunikatsiya injiniringi | 5350100 - Telekommunikatsiya texnologiyalari (Telekommunikatsiyalar) | 47 | 4 | 43 |
| Axborot texnologiyalari | 2-oliy ta’lim 5330500 - Kompyuter injiniringi (Kompyuter injiniringi)  | 10 |  |  |

Magistraturada:

|  |  |  |
| --- | --- | --- |
| **Kafedra nomi** | **Ta’lim mutaxassisliklari** | **Bitiruvchilar soni** |
| **MD** | **Maxsus fanlardan YDA** |
| Axborot texnologiyalari | 70610501 - Kompyuter injiniringi (Kompyuter tizimlarini loyihalashtirish) | 54 | 54 |
| Telekommunikatsiya injiniringi | 70611001 - Telekommunikatsiya injiniringi (Teleradioeshittirish) | 11 | 11 |

O‘quv jarayoni grafigi bo‘yicha:

**4-kurs kunduzgi ta’lim:**

* 10 apreldan 29 aprelgacha Bitiruv oldi amaliyoti
* 29 maydan 3 iyungacha YDA;
* 5 iyundan 17 iyungacha BMI himoyasi.

**5-kurs sirtqi ta’lim:**

* 8 maydan 27 maygacha bitiruv oldi amaliyoti
* 12 iyundan 17 iyungacha YDA;
* 19 iyundan 24 iyungacha BMI himoyasi.

**4-kurs sirtqi ta’lim 2-Oliy ta’lim:**

* 8 maydan 27 maygacha Bitiruv oldi amaliyoti
* 12 iyundan 17 iyungacha YDA;
* 19 iyundan 24 iyungacha BMI himoyasi

**2-kurs magistratura:**

* 22 maydan 27 maygacha YDA;
* 29 maydan 3 iyungacha MD himoyasi.

Barcha ta’lim yo‘nalishlari bo‘yicha talabalarning BMI mavzulari, rahbarlari va taqrizchilari qayd qilingan filial buyruqlari ishlab chiqilgan.

* 92- KIF sonli buyruq (KI, AT-servis, AX) (07.11.2022)
* 1-T/TTKT sonli buyruq (TI) (12.01.2023)
* 3-T/TTKT sonli buyruq (DI) (17.01.2023)
* 4-T/TTKT sonli buyruq (ATT) (17.01.2023)

Talabalar Bitiruv oldi amaliyotidan keyin BMIning dastlabki himoyasi o‘tkaziladi.

**Soha korxonalaridan BMI rahbarlikka jalb etish ko‘rsatkichi:**

|  |  |  |  |
| --- | --- | --- | --- |
| **Kafedra nomi** | **BMI topshiradiganlar** | **Soha korxonasidan rahbarlar**  | **Foizda** |
| Axborot texnologiyalari | 75 | 16 | 21,3% |
| Kompyuter tizimlari | 42 | 6 | 14,3% |
| Telekommunikatsiya injiniringi | 23 | 12 | 52,2% |
| Axborot-ta’lim texnologiyalari | 27 | 14 | 51,8% |
| Axborot xavfsizligi | 10 | 0 | 0% |
| Dasturiy injiniring | 96 | 53 | 55,2% |
| Telekommunikatsiya injiniringi (sirtqi) | 4 | 2 | 50% |
| **Filial bo‘yicha jami** | **277** | **103** | **37,2%** |

**Kafedralarda BMI tayyorlash bo‘yicha uslubiy ko‘rsatmalar**

|  |  |
| --- | --- |
| **Kafedra nomi** | **BMI tayyorlash bo‘yicha uslubiy ko‘rsatma** |
| Axborot texnologiyalari | Mavjud |
| Kompyuter tizimlari | Mavjud |
| Telekommunikatsiya injiniringi | Mavjud  |
| Axborot-ta’lim texnologiyalari | Mavjud emas |
| Axborot xavfsizligi | Mavjud emas |
| Dasturiy injiniring | Mavjud emas |

Yakuniy davlat attestatsiyasi:

|  |  |  |
| --- | --- | --- |
| **Kafedra nomi** | **YDA dasturi** | **Ixtisoslik fanlar** |
| Axborot texnologiyalari | Tasdiqlangan | * Operatsion tizimlar
* O‘rnatilgan tizimlar
* Bioinformatika va biomexanika
* Mobil ilovalarini ishlab chiqish
* Nutqni tanish algoritmlari
* Intelektual tizimlar
 |
| Telekommunikatsiya injiniringi | Tasdiqlanmagan | * Optik aloqa tizimlari
* Tizimlar va signallarni qayta ishlash
* Multimedia aloqa tarmoqlari
 |
| Axborot xavfsizligi | Tasdiqlanmagan | * Kriptografiya 2
* Tarmoq xavfsizligi
* Kiber-huquq va Kiber-etika
* Axborot xavfsizligi xavflarni boshqarishga kirish
* Kiberxavfsizlik siyosati
 |
| Kompyuter tizimlari (SIRTQI) | Tasdiqlangan | * Kompyuter tarmoqlari
* Ma’lumotlar bazasi
* Kompyuterni tashkil etilishi
 |

Shuningdek, ushbu masala bo‘yicha Telekommunikatsiya injiniringi kafedrasi mudiri O.Rayimjonova ham axborot berdi.

O‘zbekiston Respublikasi Oliy va O‘rta maxsus ta’lim vazirligining “Oliy ta’lim muassasalarida bitiruv malakaviy ishini tayyorlash tartibi haqidagi Nizom”ga asosan “bakalavr” darajasini berish bo‘yicha bitiruv malakaviy ishi mazmuni va sifatiga qo‘yiladigan mezonlar va talablar hamda xalqaro ta’lim standartlari darajasida bitiruv malakaviy ishlari tayyorlandi.

Telekommunikasiya injiniringi va kasb ta’limi fakultetida “5350100 – Telekommunikatsiya texnologiyalari” kunduzgi ta’lim yo‘nalishi bitiruvchilar 66 nafar 52 nafari o‘zbek guruhida 14 nafari rus guruhida ta’lim oladi. Telekommunikasiya injiniringi kafedrasini so‘rovnomasiga asosan 66 nafar talabadan 23 nafari BMI himoya qilishni va 43 nafari “Mutaxasislik fani” dan YDAni topishirishlari aniqlandi.

Telekommunikasiya injiniringi va kasb ta’limi fakultetida “5350100 – Telekommunikatsiya texnologiyalari” sirtqi ta’lim yo‘nalishi bitiruvchilar 47 nafar bo‘lib 43 nafari o‘zbek guruhida 4 nafari rus guruxida ta’lim oladi. Telekommunikasiya injiniringi kafedrasini so‘rovnomasiga asosan 47 nafar talabadan 4 nafari BMI ximoya qilishni va 43 nafari “Mutaxasislik fani” dan YDAni topishirishlari aniqlandi.

 TATU Farg‘ona filiali direktorining 2023-yil 12-yanvar №1-T/TTKT sonli buyruq bilan “5350100 – Telekommunikatsiya texnologiyalari” ta’lim yo‘nalishi bitiruvchilariga bitiruv malakaviy ishlari mavzulari, rahbarlari va maslahatchilari biriktirilgan.

BMI rahbarlari va maslahatchilar bitiruvchi talabalar bilan doimiy ravishda ish olib borilmoqda. Kafedra miqiyosida talabalarni bitiruv malakaviy ishlarini tayyorgarlik darajasi doimiy ravishda nazorat qilib borilmoqda. Bitiruvchi talabalarning kuratorlari A.Komilov va I.Maxmudov tomonidan himoya oldi ishlari uchun haftaning har juma kunlari BMI tayyorgarligi uchun taqdimot va mutaxasislar bilan uchrashuvlar o‘tkazilib kelinmoqda. Jumladan, kunduzgi ta’lim yo‘nalishi bitiruvchilari 13 nafari BMI himoya qilishi belgilangan. Hozirda 15 nafar talabaning 80%, qolgan 10 nafar bitiruvchilarning 50% BMI ishi tayyor. Shuningdek, sirtqi ta’lim yo‘nalishi bitiruvchilari 4 nafari BMI himoya qilishi belgilangan. Hozirda 2 nafar talabaning 80%, qolgan 2 nafar bitiruvchilarning 40% BMI ishi tayyor.

5350100 – Telekommunikatsiya texnologiyalari ta’lim yo‘nalishi bitiruvchilarining bitiruv malakaviy ishlari dastlabki himoyasi 15-22-may kunlari o‘tkaziladi.

BMI himoyasini tashkil etishda o‘rnatilgan talablar asosida olib borish uchun Davlat attestatsiya kommisiyasiga ishlab chiqarish quydagi yetuk mutaxassislari va tajribali pedagoglar taklif etildi:

- Djalilov Baxromjon Odilovich, Raqamli texnologiyalar markazi direktori, dotsent (PhD) – rais;

- Rayimjonova Odinaxon Sodiqovna, “Telekommunikasiya injiniringi” kafedrasi mudiri, dotsent (PhD) – rais o‘rinbosari;

- Alimjonov Dilyorjon Baxtiyorovich, Elektromagnit moslashuv markazi davlat unitar korxonasi Farg‘ona viloyati Elektromagnit moslashuv xizmati 2-toifali tarmoq muhandisi – a’zo;

- Eshimov Mirjaxon Botirovich, O‘zbektelekom AK Farg‘ona filiali direktorining texnik masalalar bo‘yicha direktor o‘rinbosari – a’zo;

- Iskandarov Usmonali Umarovich Telekommunikatsiya injiniringi kafedrasi katta o‘qituvchisi – a’zo;

- Komilov Davron Rashidjon o‘g‘li , Telekommunikatsiya injiniringi kafedrasi assistenti – kotib.

“5350100 – Telekommunikatsiya texnologiyalari (yo‘nalishi bo‘yicha)” ta’lim yo‘nalishi bitiruvchilarining bitiruv malakaviy ishlari himoyasi hamda fanlararo bo‘yicha yakuniy davlat attestatsiyasi komissiyasini yuqoridagi tarkibda tasdiqlashingizni so‘rayman.

Telekommunikasiya injiniringi va kasb ta’limi fakultetining “70611001 – Telekommunikatsiya injiniringi (Teleradioeshittirish)” mutaxassisligi bo‘yicha 11 nafar bitiruvchi magistratura talabasi bo‘lib, 8 nafari o‘zbek tilida 3 nafari rus tilida ta’lim oladi.

Magistrlik dissertatsiyasi himoyasini tashkil etishda o‘rnatilgan talablar asosida olib borish uchun davlat attestatsiya kommisiyasiga ishlab chiqarish quydagi yetuk mutaxassislari va tajribali pedagoglar taklif etildi:

- Mamadaliyeva Lola Komildjanovna, FarPI Intellektual muhandislik tizimlari kafedrasi kafedrasi professori, t.f.d – rais;

- Rayimjonova Odinaxon Sodiqovna, Telekommunikasiya injiniringi kafedrasi mudiri, dotsent (PhD) – rais o‘rinbosari;

- Daliyev Bahtiyor Sirojiddinovich, Telekommunikatsiya injiniringi va kasb ta’limi fakulteti dekani, (PhD) – a’zo;

- Nurdinova Raziyaxon Abdixalikovna, ilmiy tadqiqotlar, innovatsiyalar va ilmiy pedagogik kadrlar tayyorlash bo‘limi boshlig‘i, (PhD) – a’zo;

- Yo‘ldoshev Xurshidjon, FarPI Elektronika va asbobsozlik kafedrasi mudiri, PhD – a’zo;

- Komilov Davron Rashidjon o‘g‘li, Telekommunikatsiya injiniringi kafedrasi assistenti – kotib.

Telekommunikatsiya injiniringi va kasb ta’limi fakulteti Telekommunikatsiya injiniringi kafedrasi 70611001-Telekommunikatsiya injiniringi (Teleradioeshittirish) magistratura mutaxassisligi bitiruvchilarining magistrlik dissertatsiyalari himoyasi hamda fanlararo bo‘yicha yakuniy Davlat attestatsiyasi komissiyasini yuqoridagi tarkibda tasdiqlashingizni so‘rayman.

TASNQB boshlig‘i M.Teshaboyev Top-1000 ga kirgan universitetlar professor-o‘qituvchilarini BMI va MD himoyalariga taklif etish, hamkorlik asosida BMI va MDlarga rahbarlik qilish hamda ular ishtirokida himoyalarni o‘tkazish taklifini berdi, bu taklif bir ovozdan ma’qullandi.

Ushbu masala yuzasidan kafedra mudirlari G.Obidova, T.Abdullayev, direktor o‘rinbosari B.Polvonov, fakultet dekani O.Otaqulovlar fikr-mulohaza bildirdilar.

**To‘rtinchi masala bo‘lgan 2022/2023-o‘quv yili kuzgi semestr o‘quv jarayonining hisoboti va talabalarning attestatsiya natijalari tahlili** to‘g‘risida o‘quv va tarbiyaviy ishlar bo‘yicha TSNQB boshlig‘i axborot berdi.

Fakultetlarda 2022-2023-o‘quv yili kuzgi semestr natijalariga ko‘ra kunduzgi bo‘lim 4-kurs hamda 1-, 2- kurs magistratura talabalari uchun filial direktorining 2023-yil 6-fevral kungi 18-sonli buyrug‘i bilan 6-25-fevral kunlari, kunduzgi bo‘lim 1-, 2-, 3-kurs talabalari uchun filial direktorining 2023-yil 14-fevral kungi 26-sonli buyrug‘i bilan 13-fevral 4-mart kunlari xohlovchilar uchun qayta o‘qishlar o‘tkazilgan.

Qayta o‘qishlardan so‘ng o‘zlashtirish va sifat ko‘rsatkichlari quyidagicha:

**KIF kunduzgi bo‘lim bakalavriat bo‘yicha**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Kurs** | **Talaba soni** | **O‘zlashtirish, %** | **Sifat, %** | **Qayta** **o‘qigan talabalar soni** | **Qayta** **o‘qish natijalariga ko‘ra o‘zlashtirish, %** | **Qayta** **o‘qish natijalariga ko‘ra sifat, %** |
| 1 | 1 | 309 | 50 | 38 | 50 | 66 | 50 |
| 2 | 2 | 353 | 57 | 44 | 13 | 61 | 48 |
| 3 | 3 | 221 | 55 | 44 | 31 | 69 | 56 |
| 4 | 4 | 192 | 88 | 87 | 1 | 89 | 88 |
| **Jami** | **1075** | **63%** | **53%** | **95** | **71%** | **61%** |

**Kunduzgi ta’lim magistraturasi bo‘yicha**

|  |  |  |  |  |  |  |  |
| --- | --- | --- | --- | --- | --- | --- | --- |
| № | Kurs | Talaba soni | O‘zlashtirish, % | Sifat, % | Qayta o‘qigan talabalar soni | Qayta o‘qish natijalariga ko‘ra o‘zlashtirish, % | Qayta o‘qish natijalariga ko‘ra sifat, % |
| 1-kurs jami | 10 | 80 | 80 | 2 | 100 | 94 |
| 2-kurs jami | 54 | 68 | 55 | 18 | 83 | 70 |
| Magistratura bo‘yicha jami | 64 | 70% | 59% | 20 | 92% | 82% |

**KIF bo‘yicha umumiy o‘zlashtirish va sifat ko‘rsatkichi**

|  |  |  |  |  |  |  |  |
| --- | --- | --- | --- | --- | --- | --- | --- |
| № | Bo‘lim | Talaba soni | O‘zlashtirish, % | Sifat, % | Qayta o‘qigan talabalar soni | Qayta o‘qish natijalariga ko‘ra o‘zlashtirish, % | Qayta o‘qish natijalariga ko‘ra sifat, % |
| 1 | Bakalavriat | 1075 | 63 | 53 | 95 | 71 | 61 |
| 2 | Magistratura | 64 | 70 | 59 | 20 | 92 | 82 |
| Jami | 1139 | 67% | 56% | 115 | 82% | 72% |

 Qayta o‘qishlardan so‘ng o‘zlashtirish va sifat ko‘rsatkichlari quyidagicha:

**TTvaKT kunduzgi bo‘lim bakalavriat bo‘yicha**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Kurs** | **Talaba soni** | **O‘zlashtirish, %** | **Sifat, %** | **Qayta** **o‘qigan talabalar soni** | **Qayta** **o‘qish natijalariga ko‘ra o‘zlashtirish, %** | **Qayta** **o‘qish natijalariga ko‘ra sifat, %** |
| 1 | 1 | 321 | 28,7 | 12,1 | 65 | 46,4 | 17,4 |
| 2 | 2 | 294 | 61,9 | 40,1 | 21 | 69,4 | 45,2 |
| 3 | 3 | 274 | 56,6 | 41,2 | 25 | 65,7 | 48,2 |
| 4 | 4 | 190 | 83,3 | 75,5 | 10 | 86,3 | 80,5 |
| **Jami** | **1079** | **57,6%** | **42,2%** | **121** | **67,0%** | **47,8%** |

**Kunduzgi bo‘lim magistratura bo‘yicha**

|  |  |  |  |  |  |  |
| --- | --- | --- | --- | --- | --- | --- |
| Kurs | Talaba soni | O‘zlashtirish, % | Sifat, % | Qayta o‘qigan talabalar soni | Qayta o‘qish natijalariga ko‘ra o‘zlashtirish, % | Qayta o‘qish natijalariga ko‘ra sifat, % |
| 1-kurs jami | 1 | 100,0 | 100,0 | 0 | 100,0 | 100,0 |
| 2-kurs jami | 11 | 100,0 | 100,0 | 0 | 100,0 | 100,0 |
| Magistratura bo‘yicha jami | 12 | 100,0% | 100,0% | 0 | 100,0% | 100,0% |

**TTvaKT bo‘yicha umumiy o‘zlashtirish va sifat ko‘rsatkichi**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Bo‘lim** | **Talaba soni** | **O‘zlashtirish, %** | **Sifat, %** | **Qayta** **o‘qigan talabalar soni** | **Qayta** **o‘qish natijalariga ko‘ra** **o‘zlashtirish, %** | **Qayta** **o‘qish natijalariga ko‘ra sifat, %** |
| 1 | Bakalavriat | 1079 | 57,6 | 42,2 | 121 | 67,0 | 47,8 |
| 2 | Magistratura | 12 | 100 | 100 | 0 | 100 | 100 |
| **Jami** | **1091** | **78,8%** | **71,1%** | **121** | **83,5%** | **73,9%** |

Ushbu masala yuzasidan direktor o‘rinbosari B.Polvonov, fakultet dekanlari B.Daliyev va O.Otaqulov, kafedra mudiri T.Abdullayevlar fikr-mulohaza bildirdilar.

**Beshinchi masala bo‘lgan Telekommunikatsiya injiniringi va kasb ta’limi fakultetida o‘quv, ilmiy va ma’naviy-ma’rifiy ishlarning borishi to‘g‘risida** Ta’lim sifatini nazorat qilish bo‘limi boshlig‘i M.Teshaboyev axborot berdi.

2022/2023-o‘quv yili Fakultet rejasi, Kengash rejasi, o‘quv-uslubiy ishlar rejasi, ilmiy-tadqiqot va innovatsiyalar bo‘yicha reja va yoshlar bilan ishlash bo‘yicha chora-tadbirlar rejalari talab bo‘yicha tuzilgan, 2022-yil 30-avgust kungi filial Kengashida tasdiqlangan. Shuningdek, fakultetdagi kafedralarning ish rejalari va professor-o‘qituvchilarning shaxsiy ish rejalari tuzilgan bo‘lib, 2022-yil 29-avgust kuni fakultet Kengashida tasdiqlangan.

Telekommunikatsiya injiniringi va kasb ta’limi fakultetida jami 52 ta professor-o‘qituvchilar asosiy shtatda va 22 nafari o‘rindoshlik asosida ishlab kelmoqdalar. Ushbu professor-o‘qituvchilarga 2022/2023-o‘quv yilida 43512 soat o‘quv yuklamasi belgilangan. Jumladan, Axborot ta’lim texnologiyalari kafedrasida 6502 soat, Telekommunikatsiya injiniringi kafedrasida 14206 soat, Dasturiy injiniringi kafedrasida 14830 soat, O‘zbek tili va gumanitar fanlar kafedrasida 7975 soat yuklamalari belgilangan.

2022/2023-o‘quv yilining 1-yarim yilligi bo‘yicha fakultet professor-o‘qituvchilarining shaxsiy ish rejalari bo‘yicha belgilangan yuklamalari to‘liq bajarilgan. Xususan, Axborot ta’lim texnologiyalari kafedrasida 6502 soat, Telekommunikatsiya injiniringi kafedrasida 14206 soat, Dasturiy injiniringi kafedrasida 14830 soat, O‘zbek tili va gumanitar fanlar kafedrasida 7975 soat yuklamalari yakunlangan. Fakultet bo‘yicha barcha kafedralarda 2022/2023-o‘quv yili kuzgi semestr uchun o‘quv yuklamasi to‘liq bajarilgan. Barcha professor-o‘qituvchilar shaxsiy ish rejasi birinchi yarim yillik uchun bajarilishi bo‘yicha hisobotlar tayyorlagan.

Filial direktorining 2021 yil 31 avgustdagi 244-sonli “Filialda “Oliy ta’lim jarayonlarini boshqarish – HEMIS axborot tizimini joriy etish to‘g‘risida”gi buyrug‘iga asosan, fakultetda o‘quv jarayoniga HEMIS tizimi to‘liq joriy etildi. Tizimda talabalar bazasi, o‘quv rejalari, dars va nazorat jadvallari, talabalar davomati, fan resurs va topshiriqlari, testlar, qaydnomalar shakllantirilgan.

Talabalar davomati HEMIS tizimi orqali doimiy ravishda nazoratga olinib, tahlil qilib borilgan. Barcha talabalar O‘zbekiston Respublikasi Vazirlar mahkamasining 2018-yil 24-iyuldagi №569-sonli “Muhammad al-Xorazmiy nomidagi Toshkent axborot texnologiyalari universitetida kadrlar tayyorlash tizimini tubdan takomillashtirish va samaradorligini oshirish chora tadbirlari to‘g‘risida”gi qarorining 3-ilovasi 45-bandi bilan tanishtirilib, fakultet farmoyishi chiqarilgan.

**TT va KT fakulteti bo‘yicha 2022/2023-o‘quv yili kuzgi semestrida sababsiz dars qoldirgan talabalar to‘g‘risida ma’lumot**

|  |  |  |
| --- | --- | --- |
| **№** | **Kurs** | **Sababsiz dars qoldirganligi uchun YaN ga kiritilmagan talabalar soni** |
| **Kunduzgi bo‘lim** |
| 1 | 1 | 35 |
| 2 | 2 | 20 |
| 3 | 3 | 18 |
| 4 | 4 | 25 |
| 5 | 1-M | 0 |
| 6 | 2-M | 0 |
| **Jami** | **88** |
| **Sirtqi bo‘lim** |
| 1 | 1 | 13 |
| 2 | 2 | 7 |
| 3 | 3 | 8 |
| 4 | 4 | 5 |
| 5 | 5 | 0 |
| Jami | **33** |
| **Jami** | **121** |

2022/2023-o‘quv yilida fakultetdagi kafedralarda 49 ta fan o‘tilishi rejalashtirilgan bo‘lib, barcha fanlarning fan dasturlari asosida o‘zbek va rus tillaridan ishchi o‘quv dasturi va sillabuslar hamda o‘quv uslubiy majmualar tayyorlangan.

Kafedralarda ma’ruza, laboratoriya va amaliy mashg‘ulotlar o‘quv rejaga asosan olib borilgan. Fanlardan o‘quv dasturlari mavjud, ishchi dasturlar, o‘quv uslubiy majmualar filial Kengashining 2022-yil 29-avgustdagi №1 yig‘ilishida tasdiqlangan. Barcha fanlardan rus va o‘zbek tillarida ishchi dastur, sillabuslar tayyorlangan. Laboratoriya mavjud bo‘lgan fanlardan rus va o‘zbek tillarida uslubiy qo‘llanmalar ishlab chiqildi va tasdiqlandi. Kuzgi semestr bo‘yicha o‘quv-uslubiy majmualar 100% rus va o‘zbek tillarida tayyorlangan va tasdiqlangan. Bahorgi semestr bo‘yicha UMK lar 50% rus va o‘zbek tillarida tayyorlangan. Fanlar bo‘yicha uslubiy ko‘rsatmalar tayyorlangan va filial Kengashi tomonidan tasdiqlangan.

Shuningdek, barcha kafedralarda fanlar bo‘yicha ochiq va ko‘rgazmali darslar o‘tkazish rejalashtirilgan bo‘lib, 2022/2023-o‘quv yilida birinchi yarmida 42 ta ochiq dars o‘tkazilgan.

Fakultetdagi kafedralarda 2022/2023-o‘quv yilining 1-yarim yilligida “Scopus” va “Web of science” bazasiga kiritilgan ilmiy jurnallarda jami 7 ta, xorijiy ilmiy jurnallarda 48 ta, Respublika ilmiy jurnallarida 38 ta, Xalqaro va Respublika konferensiyalarda 86 ta tezislar chop etilgan hamda o‘tilayotgan fanlar bo‘yicha 79 ta o‘quv uslubiy ko‘rsatma tayyorlangan.

Fakultet bo‘yicha ilmiy salohiyat o‘rtacha 35,2% ni tashkil etmoqda. Xususan, Axborot ta’lim texnologiyalari kafedrasida 43%, Telekommunikatsiya injiniringi kafedrasida 26 %, O‘zbek tili va gumanitar fanlar kafedrasida 60%, Dasturiy injiniring kafedrasida 11,8% ilmiy salohiyat tashkil qiladi.

**Ma’naviy-ma’rifiy ishlar.** Telekommunikatsiya injiniringi va kasb ta’limi fakultetida talabalarning bo‘sh vaqtlarini mazmunli tashkil etish maqsadida yoshlar bilan ishlash bo‘yicha dekan o‘rinbosari, yoshlar ittifoqi yetakchisi va tyutorlar tomonidan ma’naviy-ma’rifiy, sport tadbirlari muntazam o‘tkazilgan. Tyutorlarga akademik guruh talabalari biriktirilgan bo‘lib, talaba-yoshlar bilan Oliy va o‘rta maxsus ta’lim vazirligining 2021-yil 30-sentyabrdagi №412-sonli buyrug‘i va ilovasidagi “Tyutorlik faoliyatini tashkil etish to‘g‘risidagi namunaviy nizom”da ko‘rsatilgan vazifalar asosida ishlar amalga oshirilgan. Tyutorga biriktirilgan talabalar bilan tasdiqlangan yillik rejasi asosida tadbirlarni belgilangan muddatlarda amalga oshirilgan. Shuningdek, tyutorlar tomonidan amalga oshirilgan ishlar bo‘yicha tayyorlangan har choraklik hisobotlari fakultet yoshlar bilan ishlash bo‘yicha dekan o‘rinbosari hamda yoshlar masalalari va ma’naviy-ma’rifiy ishlar bo‘yicha direktor o‘rinbosariga taqdim etilgan. Talabalarning ma’naviy-ma’rifiy sohadagi dunyoqarashini oshirish maqsadida har hafta dars jadvali asosida tyutorlar tomonidan Oliy ta’lim, fan va innovatsiyalar vazirligi huzuridagi Ma’naviyat va ma’rifat markazining taqdimot materiallari asosida axborot va murabbiylik soati mashg‘ulotlarida talabalar bilan davra suhbatlari o‘tkazilgan hamda bayonnomalar tuzilgan.

2022-yil 5-12-sentabr kunlari 1-kursga qabul qilingan talabalar uchun “Birinchi kurs maktabi” dasturi bo‘yicha 1-kursga qabul qilingan talabalar o‘rtasida “1-kurs maktabi” dasturi asosida biriktirilgan professor-o‘qituvchilar tomonidan trening mashg‘ulotlari o‘tkazilgan. 1-kurs maktabi tadbirida fakultet va kafedralar faoliyati bilan tanishtirish bo‘yicha 5-sentabr kuni 2022-yilda qabul natijalariga ko‘ra 1-kursga tavsiya etilgan talabalarni fakultetda kutib olish uchun fakultet dekani o‘rinbosarlari, kafedra mudirlari va tyutorlar tomonidan tadbirlar amalga oshirilgan. Talabalar akademik guruhlar, dekanat va kafedralar faoliyati bilan tanishtirilgan. 1-kurs maktabi jadvaliga asosan 1-kursga qabul qilingan talabalariga masofaviy ta’lim tizimi, kredit ta’lim tizimi - “Onlayn platforma” (<https://hemis.fbtuit.uz/>) tartiblari tushuntirilgan.

Fakultetda yoshlar bilan ishlash, ma’naviy-ma’rifiy masalalar bo‘yicha rejaga asosan belgilangan tadbirlar mas’ullar tomonidan amalga oshirilgan. Amalga oshirilgan ishlar to‘g‘risida hisobotlar yoshlar bilan ishlash, ma’naviyat va ma’rifat bo‘limiga taqdim etilgan. Fakultetda yoshlar bilan ishlash va ma’naviy-ma’rifiy sohada belgilangan vazifalar ijrosi yuzasidan 2022/2023-o‘quv yilining 1-yarmi davomida 30 dan ortiq ma’naviy-ma’rifiy tadbirlar amalga oshirildi. Jumladan, 4 ta davra suhbatlari, 4 ta seminar, 3 ta sport tadbirlari, 20 dan ortiq ma’naviy-ma’rifiy tadbirlar, TTJda kafedralar tomonidan o‘tkazilgan kafedra kuni tadbirlarida mutaxassislik mavzularida ma’rifiy uchrashuvlar amalga oshirildi.

 Kafedralarda professor-o‘qituvchilar tomonidan mahalla fuqarolar yig‘inlarida davra suhbatlari tashkil qilingan bo‘lib, targ‘ibot-tashviqot ishlarida faol ishtirok etishgan. Fakultetda professor-o‘qituvchilar ma’naviy-ma’rifiy ishlarda faol ishtirok etib, filial miqyosidagi tadbirlarda, jumladan, 14-yanvar Vatan himoyachilari kuniga bag‘ishlangan tadbir, sport-sog‘lomlashtirish tadbirlari, Buyuk mutafakkirlar ijodiga bag‘ishlangan ma’rifiy uchrashuvlar hamda 8-dekabr “Konstitutsiya – bosh qomusimiz” nomli ma’naviy-ma’rifiy tadbirlar ham tashkil etilgan.

Fan to‘garaklari faoliyatini olib borish va iqtidorli talabalarni jalb etish bo‘yichafakultetda talabalarning bo‘sh vaqtini mazmunli o‘tkazish maqsadida 8 ta klub, kafedralar qoshida 14 ta to‘garaklar tashkil etilgan. Ushbu to‘garaklarga 300 dan ortiq talabalar jalb qilingan.

Iqtidorli talabalarni qo‘llab-quvvatlash bo‘yicha fakultetda o‘quv jarayoni bilan bir qatorda iqtidorli talabalar bilan ishlash yo‘lga qo‘yilgan. Fakultet kafedralari kesimida fan to‘garaklari faoliyat olib boradi. Ushbu to‘garaklarda talabalar o‘zlarining kichik-kichik ixtirolari va yangi-yangi dasturiy mahsulotlari hamda mobil ilovalar yaratish ustida izlanmoqdalar. Fakultetda so‘ngi yillarda iqtidorli talabalar bilan ishlash tizimi amaliyotga keng joriy etilib, 2022/2023-o‘quv yilida kafedralar qoshida faoliyat olib borayotgan to‘garaklarda ustoz-shogird tizimida amalga oshirilgan ishlar natijasida O‘zbekiston Respublikasi Prezidenti va nomdor Davlat stipendiyalariga fakultetda Muhammad al-Xorazmiy stipendiyasiga 4-kurs talabaslari M.Ma’mirxo‘jayev, S.Ibrohimova, 3-kurs talabasi J.Umaraliyevlar sazovor bo‘lishgan.

Talaba-yoshlarni madaniyat, san’at, jismoniy tarbiya va sportga keng jalb etish, ularning zamonaviy axborot texnologiyalari savodxonligini oshirish, kitobxonlik madaniyatini yuksaltirish kabi dolzarb vazifalarni o‘z ichiga olgan beshta muhim tashabbusni amalga oshirish maqsadida Yoshlar ishlari agentligi Farg‘ona viloyati boshqarmasi faollar zalida oliy ta’lim muassasalari talaba-yoshlari o‘rtasida o‘tkazilgan “Munozara” turnirida filial jamoasi faol ishtirok etib, faxrli 1-o‘rinni egalladi. Turnirda Telekommunikatsiya texnologiyalari va kasb ta’limi fakulteti 2-kurs talabasi A.Nabijonov va 3-kurs talabalari U.Aktamova, O.Mahkamovalar faxriy yorliq bilan taqdirlandi. Farg‘ona va Samarqand shaharlarida talabalar o‘rtasida o‘tkazilgan “Zakovat” intellektual o‘yini bellashuvlarida TATU Farg‘ona filiali jamoasi munosib ishtirok etib, faxrli 2-o‘ringa sazovor bo‘lgan.

**O‘rganish natijasida aniqlangan kamchiliklar:**

1. 2022/2023-o‘quv yili kuzgi semestr natijalariga ko‘ra past o‘zlashtirish ko‘rsatgichiga ega bo‘lgan guruhlarni natijalarini yaxshilash bo‘yicha chora-tadbirlar rejasi ishlab chiqilmagan.

2. Fakultet ilmiy salohiyati 35,2% foizni tashkil etib, respublika o‘rtacha ko‘rsatkichidan past hisoblanadi.

3. Xususiy xonadonlarda ijarada yashovchi fakultetning 4-kurs talabalarini yashash sharoitlarini o‘rganish va nazorat qilish oxiriga yetkazilmagan.

4. Kafedra professor-o‘qituvchilari tomonidan ixtisoslashgan maktablarga amaliy uslubiy yo‘rdam ko‘rsatish ishlari talab darajasida emas.

5. Kafedralar tomonidan soha korxonalari bilan xo‘jalik shartnomalari tuzilmagan, innovatsion loyihalarda ishtiroki past.

Ushbu masala yuzasidan fakultet dekani O.Otaqulov va B.Daliyev, Sirtqi bo‘lim boshlig‘i M.Norinov, kafedra mudirlari T.Abdullayevlar fikr-mulohaza bildirdilar.

**Oltinchi masala bo‘lgan filialda ma’naviy, ma’rifiy va tarbiyaviy ishlarning holati** yuzasidanyoshlar masalalari va ma’naviy-ma’rifiy ishlar bo‘yicha direktorning birinchi o‘rinbosari A.Kadirov axborot berdi.

2022/2023-o‘quv yili uchun filialning yoshlar bilan ishlash, ma’naviy-ma’rifiy masalalar bo‘yicha chora-tadbirlar rejasi filial kengashi tomonidan 2022-yil 28-avgustda tasdiqlangan. Chora-tadbirlar rejasida 9 ta yo‘nalish, 35 ta band asosida 117 ta ma’naviy-ma’rifiy ishlar amalga oshirilishi belgilangan. 2022/2023-o‘quv yili uchun filialda ma’naviy-ma’rifiy va tarbiyaviy ishlar ta’sirchanligini oshirish, talabalarning bo‘sh vaqtlarini samarali o‘tkazishlariga yaratilgan sharoitlar hamda talabalar bandligini ta’minlash bo‘yicha 2022/2023-o‘quv yilining boshlanishidan bugungi kunga qadar jami 82 ta ma’naviy-ma’rifiy tadbirlar tashkil etildi. Jumladan, 18 ta turli sport musobaqalari, 17 ta huquqbuzarliklar, jinoyatchilikni oldini olishga qaratilgan tadbirlar, 14 ta diniy-ma’rifiy profilaktik tadbirlar, 19 ta ijtimoiy muammolarni hal etishga xizmat qiluvchi motivatsion tadbirlar, 14 ta tarixiy-madaniy yodgorliklarni o‘rganishga oid tadbirlar o‘tkazildi.

Filialda jami 118 nafar ijtimoiy himoyaga muhtoj talabalar mavjud bo‘lib, 7 nafar “Temir daftar” ro‘yxatiga kiritilgan ehtiyojmand oila farzandlari, 2 nafar “Ayollar daftari” ro‘yxatiga kiritilgan ehtiyojmand oila farzandlari, 5 nafar “Yoshlar daftar” ro‘yxatiga kiritilgan ehtiyojmand oila farzandlari, 3 nafar chin yetim va mehribonlik uyi tarbiyalanuvchilari, 40 nafar nogironligi bo‘lgan talabalar, 61 nafar ijtimoiy himoyaga muhtoj (kam ta’minlangan, ko‘p bolali, otasi yoki onasi vafot etgan,) talabalar tahsil olmoqda.

Filialda 5 muhim tashabbusni amalga oshirish maqsadida 27 ta klub va to‘garaklar faoliyat olib bormoqda. Jumladan, axborot texnologiyalari sohasiga oid, sport turlaridan til o‘rganish, musiqa va san’at, kitob o‘qish, teatr, quvnoqlar va zukkolar, zakovat kabi mashg‘ulotlar yo‘lga qo‘yilgan. Ushbu to‘garaklarga filialning 1500 nafardan ziyod talabalar qamrab olingan.

Jumladan, 2022-yil 5-sentabrda O‘zbekiston Respublikasi Davlat mustaqilligining o‘ttiz bir yilligi va “Bilimlar kuni” munosabati bilan “Yangi O‘zbekistonda el aziz, inson aziz” shiori ostida barcha fakultetlarda “Mustaqillik darslari”ni tashkil etildi hamda filialga qabul qilingan va tahsil olayotgan talabalarga “Talabalikka bag‘shlov” tadbirlari o‘tkazildi. Tadbirda filial direktori, direktor o‘rinbosarlari, bo‘lim boshliqlari, fakultet dekanlari, professor-o‘qituvchi va talabalar ishtirok etdilar. Tadbirni filial direktori ochib berdi va yangi o‘quv yili bilan barchani tabriklab, ilm olishdek sharafli mas’uliyatga jiddiy qarashlari haqida eslatib o‘tdi. Tadbir davomida o‘tgan o‘quv yili davomida yutuqlarga erishgan talabalar hamda yangi o‘quv yiliga imtihonlarni muvaffaqqiyatli topshirib eng yuqori ball olgan talabalar taqdirlandi va kuy va qo‘shiqlar tadbir ishtirokchilarini kayfiyatini ko‘tardi.

Filialda 2022/2023-o‘quv yilida talabalikka tavsiya etilganlar (1-bosqich talabalari) uchun 5-sentabrdan dastlabki tanishtiruv haftaligi boshlandi va mustaqillik darsilari tashkil etildi. Mustaqillik darslarida milliy g‘oya targ‘iboti, xalqimizning milliy yuksalish yo‘lidagi maqsadlari, “Milliy tiklanishdan milliy yuksalish sari” g‘oyasi hamda “Uchinchi Renessans”, “Yangi O‘zbekistonning taraqqiyot strategiyasi” tushunchalarining mazmun-mohiyati to‘g‘risida keng tushuntirishlar berilib o‘tildi hamda mustaqillik darslari videomateriallar va taqdimotlar asosida yuqori saviyada o‘tkazildi. Tanishtiruv haftaligida talabalar kredit-modul tizimining mazmun-mohiyati, o‘quv jarayoniga tatbiq etilish tartibi, filialning ichki tartib-qoidalari va shu kabi zaruriy axborotlar bilan tanishtirildi.

Qashqadaryo viloyati Shahrisabz tumanida joylashgan “Lochin” oromgohida turizm va madaniy meros vazirligi tomonidan ilk bora tashkil etilgan “Yoshlar turizm qurultoyi” forumi oʻtkazildi. Ushbu quriltoyda barcha viloyatlar, shaharlar hamda qoʻshni davlat delegatlari ham ishtirok etishdi. Qurultoyda har bir hudud oʻzining milliy qadriyatlarlarini, liboslarini va anʼanalarini koʻrsatib oʻtishdi. Qurultoyda bevosita TATU Farg‘ona filiali talabalari: 652-20 guruh talabasi Nabijonov Aʼzamjon, 620-19 guruh talabasi Maxkamova Ozoda, 650-19 guruh talabasi Aktamova Umidalar faol qatnashdilar. Fargʻona viloyati delegatlari “Milliy qadriyatlar” musobaqasida 2-oʻrinni, “Zakovat” intelektual oʻyinida 3-oʻrinni qoʻlga kiritdilar hamda diplom, esdalik sovgʻalar bilan taqdirlandilar.

2022-yilning 16-sentabr kuni Muhammad al-Xorazmiy nomidagi Toshkent axborot texnologiyalari universiteti Farg‘ona filiali talabalar turur joyida ijtimoiy ma’naviy muhitni barqarorlashtirish bo‘yicha tadbir tashkillandi. Tadbirda Yoshlar masalalari va ma’naviy-ma’rifiy ishlar bo‘yicha direktor o‘rinbosari, Yoshlar bilan ishlash, ma’naviyat va ma’rifat bo‘limi bo‘shligi, TTJ mudiri, TTJ tarbiyachisi, filial tyutorlar hamda TTJ yashovchi 421-nafar talabalar ishtirok etishdi.

A.Kadirov tomonidan talabalarga ma’naviy muhitni barqarorlashtirish bo‘yicha talabalar o‘rtasida ijtimoiy-ma’naviy muhit barqarorligini saqlash, diniy vaziyatni sog‘lomlashtirish, milliy va umuminsoniy qadriyatlarni asrab-avaylash, millatlar o‘rtasida o‘zaro hurmat, mehr-oqibat rishtalarini mustahkamlash hamda oilalarda sog‘lom muhitni shakllantirish, yoshlarni mafkuraviy tahdidlardan himoya qilish, ularni har tomonlama barkamol etib tarbiyalash borasida amalga oshirilayotgan ishlar haqida ma’lumotlar va tavsiyalar berib o‘tdi.

Talabalar turur joyida ijtimoiy ma’naviy muhitni barqarorlashtirish bo‘yicha talabalar o‘rtasida yoshlarni ma’naviy boy va jismonan sog‘lom qilib tarbiyalash, ularning bandligini ta’minlash, yosh avlodni mafkuraviy tahdidlardan himoya qilish, jamoat tartibi va xavfsizligini ta’minlash, huquqbuzarliklarni oldini olishda fuqarolarning o‘zini o‘zi boshqarish organlari hamda profilaktika inspektorlarining hamkorligini kuchaytirish borasida so‘z yuritdi. Talabalar turar joyida ichki tartib intizom, odob-ahloq qoidalari tushuntirildi.

13-sentabrdan 18-sentabrgacha yurtimiz bo‘ylab o‘tayotgan xalqlar o‘rtasidagi tinchlik va do‘stlik timsoli bo‘lgan “Buyuk ipak yo‘li durdonasi” Toshkent xalqaro kinofestevalida ishtirok etildi. Muhammad al-Xorazmiy nomidagi Toshkent axborot texnologiyalari universiteti Farg‘ona filiali tyutorlari va talabalari Islom Karimov nomidagi san’at saroyida tashkil etilgan ushbu festivalda ishtirok etdilar. Festivalda milliy va jahon kinosi hamda estradasi yorqin yulduzlari ishtirok etdi. Festivalga san’at arboblari, artistlar, olimlar, san’atshunoslar, sohaning eng yetuk mutaxassislari jalb qilindi. Bu yerda talabalar taniqli kinoijodkorlar ishtirokida o‘z ko‘nikma va mahoratlarini oshirishdi. Tadbir noan’anaviy shaklda, yoshlarbop, boshlang‘ich kinoijodkorlarni qo‘llab-quvvatlash ruhida o‘tkazildi.

2022-yilning 16-sentabrdan 25-sentabrgacha I.Karimov nomidagi teatr va konsert saroyida “Harakatda birlashaylik!” shiori bilan Fargʻonada, yoshlar ishtirokida yurish marafoni oʻtkazildi. “Yevropa harakatlanish haftasi” - Yevropa Komissiyasining barqaror shahar harakatchanligi bo‘yicha xabardorlikni oshirishga qaratilgan asosiy loyihasi. U faol harakatlanish, jamoat transporti va boshqa toza, aqlli transportga munosabatlarni o‘zgartirishni rag‘batlantiradi. Ushbu loyiha O‘zbekistonda 2019-yildan buyon har yili o‘tkazilib kelinmoqda. 2022-yil 16-25 sentyabr kunlari “Yevropa harakatlanish haftasi” to‘rtinchi marotaba mamlakatimizda tashkil etilmoqda. “Harakatda birlashaylik! Shaharning yuragiga aylan!” - ushbu shior ostida O‘zbekiston Respublikasi Yoshlar ishlari agentligi, Yevropa Ittifoqi O‘zbekistondagi vakolatxonasi bilan marafonlar tashkil qilishni boshlandi, ilk manzillardan biri Fargʻona viloyati boʻldi.

2022-yil 17-sentabr kuni O‘zbekiston yoshlar ittifoqining Muhammad al-Xorazmiy nomidagi TATU Farg‘ona filialidagi boshlang‘ich tashkiloti hisobot-saylov yig‘ilishi o‘tkazildi. Hisobot-saylov yig‘ilishi O‘zbekiston yoshlar ittifoqi Farg‘ona viloyati Kengashi boshlang‘ich tashkilotlar bilan ishlash bo‘limi bosh mutaxassisi M.Abduraximov, Yoshlar ishlari agentligi qoshida tashkil etilgan yosh maslahatchilar kengashi a’zosi Sh.Turdiyev, Ijtimoiy ma’naviy muxit barqarorligini ta’minlash bo‘yicha direktor maslahatchisi A.Usmonov, FJSTI yoshlar yetakchisi o‘rinbosari M.Po‘latova hamda delegatlar filialning talaba yoshlari ishtirok etdilar. Hisobot-saylov yig‘ilishi Boshlang‘ich tashkiloti tomonidan o‘tgan davr mobaynida amalga oshirilgan ishlarini baholash to‘g‘risida, Boshlang‘ich tashkilot Kengashi tarkibi va yetakchisini saylash to‘g‘risida, Boshlang‘ich tashkilot faoliyatining 2020/2023-yillardagi ustuvor yo‘nalishlarini belgilash to‘g‘risida, Ittifoqning mahalliy Kengashi konferensiyasiga delegatlarni saylash, turli masalalar yuzasidan o‘tkazildi.

2022-yil 21-sentabr kuni I.Karimov nomidagi teatr va konsert saroyida O‘zbekiston Respublikasi Madaniyat vazirligi O‘zbekiston Davlat drama teatri jamoasining “Otasining qizi” deb nomlangan spektakliga Muhammad al Xorazmiy nomidagi TATU Farg‘ona filialining Yoshlar bilan ishlash, ma’naviyat va ma’rifat bo‘limi tomonidan 800 nafar talaba va 100 nafar ishchi xodimlar jalb qilindi. Teatrga shuningdek Yoshlar bilan ishlash, ma’naviyat va ma’rifat bo‘limi xodimlari, guruh tyutorlari va o‘qituvchilar, ARM xodimlari ishtirok etdilar.

2022-yilning 29-sentabr kuni Muhammad al-Xorazmiy nomidagi Toshkent axborot texnologiyalari universiteti Farg‘ona filialida 1-oktabr ustozlar va murabbiylar kuni munosabati bilan filial professor o‘qituvchilari o‘rtasida stol tennis musobaqasi bo‘lib o‘tadi. 30-sentabr kuni Yoshlar bilan ishlash, ma’naviyat va ma’rifat bo‘limi tomonidan talaba-yoshlar ishtirokida erta tongdan fidoiy professor-o‘qituvchilarini ko‘tarinki kayfiyatda kutib olindi va talabalar tomonidan filialning tadbir ssenariysiga asosan filialning katta majlislar zalida 1-oktabr Ustoz va murabbiylar bayrami tadbiri o‘tkazildi.

Filialda “Universiada-2022” sport musobaqalarining saralash bosqichi start berildi. Musobaqani yoshlar masalalari va ma’naviy-marifiy ishlar bo‘yicha direktor o‘rinbosari A.Kadirov barcha ishtirokchilarga omad tilagan holda musobaqani ochib berdi.

Filialida “Universiada-2022” sport musobaqalarining saralash bosqichi Telekommunikatsiya texnologiyalari va kasb ta’limi fakulteti hamda Kompyuter injiniringi fakulteti talaba-qizlari o‘rtasida voleybol musobaqasi bo‘lib o‘tdi. Musobaqa natijalariga ko‘ra Telekommunikatsiya texnologiyalari va kasb ta’limi fakulteti talaba qizlari 2:0 hisob bilan g‘oliblikni qo‘lga kiritishdi.

2022-yilning 6-8-oktabr kuni Marg‘ilon shahrida “SAVE ARAL-2022” hamda “O‘ZBEKNEFTGAZ” AJ boshqaruv raisi kubogi ommaviy yugurish musoboqalari bo‘lib o‘tdi. Farg‘ona viloyati hokimligining 2022-yilning 5-oktabr kunidagi 592-01-50-sonli chora-tadbirlar rejasining 9-bandida belgilangan 6-oktabr kuni bo‘lib o‘tadigan yugurish“SAVE ARAL-2022” marafonida Muhammad al-Xorazmiy nomidagi TATU Farg‘ona filialining yoshlar masalalari va ma’naviy-ma’rifiy ishlar bo‘yicha direktor o‘rinbosari A.Kadirov, filial tyutorlari va 100 nafar TATU Farg‘ona filialida tahsil olayotgan talaba-yoshlar faol ishtirok etdilar.

2022-yilning 6-oktabr kuni TATU Farg‘ona filiali majlislar zalida profilaktik tadbir tashkillandi. Profilaktik tadbirni Farg‘ona shahar davlat soliq inspeksiyasi boshlig‘i 4-sektor rahbari Bekmirzayev Quyoshbek, Farg‘ona shahar 4 sektor IIB boshlig‘i mayor Xamraqulov Baxtiyor hamda yoshlar bilan ishlash, ma’naviyat va ma’rifat bo‘limi boshlig‘i A.Rayimovlar filial tyutorlari va talabalar ishlirokida “Yoshlar o‘rtasida jinoyatchilik va ekstrimizm hamda huquqbuzarlikni oldini olish” mavzusida olib bordilar.

Farg‘ona viloyati hokimining jamoat va diniy tashkilotlar bilan aloqalar bo‘yicha o‘rinbosari, Farg‘ona viloyati Ma’naviyat va ma’rifat bo‘limi hamda O‘zbekiston musulmonlar idorasi Farg‘ona viloyati vakilligi bilan hamkorlikdafilial talaba-yoshlar o‘rtasida ularning ilmga bo‘lgan qiziqishlarini orttirish, 1-Renesans davri allomalarining ilm olish yo‘lidagi uslublari, yo‘nalishlari va mashaqqatlari, ilmiy me’roslaridan bugungi kun yoshlarini habardor qilish maqsadida 2022-yil 11-oktabr kuni “Jaholatga qarshi ma’rifat” shiori ostida “Ilmdan boshqa najot yo‘q va bo‘lmagay” va “Allomalar nazlida vaqtning qadri va ilmning afzalliklari” mavzusida davra suhbati va ma’rifiy uchrashuv bo‘lib o‘tdi.

17-oktabr kuni Muhammad al-Xorazmiy nomidagi TATU Farg‘ona filialining Yoshlar bilan ishlash, ma’naviyat va ma’rifat bo‘limi uslubchilari, filial psixologi, hamida tyutorlar, Kompyuter injiringi fakulteti talabalari o‘rtasida Farg‘ona shahar viloyat kutubxonasida 21-oktabr O‘zbek tiliga davlat maqomi berilgan kun munosabati bilan “Mehr xazinasi til bilan” mavzusida uchrashuv tashkil etildi.

2022-yil 26-oktabr kuni Muhammad al-Xorazmiy nomidagi Toshkent axborot texnologiyalari universiteti Farg‘ona filiali Korrupsiyaga qarshi kurashish “Komplayens nazorat” tizimini boshqarish bo‘limi tashabbusi bilan filial professor-o‘qituvchilari, xodimlari hamda talabalarini huquqiy ma’daniyatini oshirish bo‘yicha Farg‘ona viloyat sudi fuqarolik ishlari bo‘yicha sudyalari B.Akbarov, M.Musaxanova, F.Xotamqulovlar ishtirokida ochiq muloqot o‘tkazildi.

2022-yilning 7-noyabr kuni filialning katta majlislar zalida talaba yoshlar o‘rtasida “Talaba yoshlar o‘rtasida jinoyatchilikni oldini olish”mavzusida tadbir o‘tkazildi. Tadbirda Farg‘ona shahar IIO FMB boshlig‘i o‘rinbosari mayor S.Otajonov, filial direktori A.Rasulov, fakultet dekanlarining yoshlar bilan ishlash ma’naviyat va ma’rifat bo‘limi xodimlar, filial psixologi, tyutorlar, 150 nafar talaba yoshlar ishtirok etishdi.

16-noyabr kuni Muhammad al-Xorazmiy nomidagi TATU Farg‘ona filialining katta faollar zalida “Quvnoklar va Zukkolar X” nomli jamoasi ishtirokida tadbir bo‘lib o‘tdi. Tadbirga Yoshlar masalalari, ma’naviyat va ma’rifat bo‘limi direktor o‘rinbosari A.Kadirov, filialning direktor maslaxatchisi A.Usmonov, Yoshlar bilan ishlash, ma’naviyat va ma’rifat bo‘limi boshlig‘i A.Rayimov, bo‘lim uslubchilari, filial psixologi N.Mo‘minova, Xotin-qizlar masalalari kengashi direktor maslaxatchisi G.Jo‘rayeva, ARM xodimlari va tyutorlar hamda talaba-yoshlar ishtirok etdilar. Tadbir yoshlarning ijtimoiy faolligini oshirish, iqtidori va istedodini ularning intellektual jihatdan kamol topishi va tashabbuslarini rivojlantirish maqsadida tashkillandi va talabalar tomonidan tayyorlangan muammoli sahna ko‘rinishlari, talabalar hayotidan olingan lavhalar shuningdek talabalar bilan qiziqarli o‘yinlar tashkil etildi.

17-noyabr - “Xalqaro talabalar kuni” bayrami munosabati bilan joriy yilning 17-noyabr kuni Muhammad al-Xorazmiy nomidagi TATU Farg‘ona filialida Yoshlar bilan ishlash, ma’naviyat va ma’rifat bo‘limi tomonidan tashkillanib talabalar kuniga bag‘ishlangan “Talabalik oltin davrim” nomli tadbir bo‘lib o‘tdi. Tadbirga filialning direktor maslahatchisi A.Usmonov, Yoshlar masalalari, ma’naviy va ma’rifiy ishlar bo‘yicha direktor o‘rinbosari A.Kadirov, xotin-qizlar bo‘yicha direktor maslahatchisi G.Jo‘rayeva, yoshlar bilan ishlash, ma’naviyat va ma’rifat bo‘limi boshlig‘i A.Rayimov, ma’naviyat bo‘limi uslubchisi G.Sodiqova, filial psixologi N.Mo‘minova, filial professor-o‘qituvchilari, tyutorlar va talaba-yoshlar tashrif buyurishdi. Tadbirda iqtidorli talabalar tomonidan tashkillangan konsert dasturi namoyish etildi

2022-yilning 25-noyabr kuni TATU Farg‘ona filialining katta faollar zalida “Xotin-qizlarni tazyiq va zoʻravonlikdan himoya qilish tarafdorimiz” mavzusida tadbir bo‘lib o‘tdi. Tadbirga Farg‘ona viloyati IIB JXX XPB xotin-qizlar masalalari bo‘yicha katta inspektor mayor Mo‘mina Fozilxo‘jayeva, Din ishlari bo‘yicha Farg‘ona viloyati boshqarmasi vakili Dilorom G‘ofurova, O‘zbekiston musulmonlari idorasi Farg‘ona viloyati bosh imom xatibining xotin-qizlar masalalari bo‘yicha yordamchisi Xilolaxon Komilovalar tashrif buyurishdi. Tadbir filial xotin-qizlari bo‘yicha direktor maslahatchisi G.Jo‘rayeva, Yoshlar bilan ishlash, ma’naviyat va ma’rifat bo‘limi, filial psixologi bilan birga tashkillanib unda filialning ayol-qizlar xodimlari hamda talaba ayol-qizlar ishtirok etdilar.

Filialda **“Korrupsiyaga qarshi kurashish har birimizning burchimiz”** mavzusida davra suhbati o‘tkazildi. Davra suhbatida Muhammad al-Xorazmiy nomidagi TATU Farg‘ona filiali direktori, Korrupsiyaga qarshi kurashish “Komplaens nazorat” tizimini boshqarish bo‘limi boshlig‘i hamda Farg‘ona viloyat prokuraturasi prokurori M.G‘oyipovlar, professor-o‘qituvchilar, tyutorlar, filial xodimlari va 200 nafar talabalar ishtirok etdilar. Muhammad al-Xorazmiy nomidagi TATU Farg‘ona filiali direktori tadbirni ochib berdi va Korrupsiyaga qarshi kurashish sohasidagi davlat siyosatining asosiy yo‘nalishlari - aholining huquqiy ongi va huquqiy madaniyatini yuksaltirish, jamiyatda korrupsiyaga nisbatan murosasiz munosabatni shakllantirish yuzasidan o‘zaro fikr mulohazalarini bildirdi.

O‘zbekiston Respublikasi Qurolli kuchlari tashkil etilganligining 31 yilligi hamda 14-yanvar “Vatan himoyachilari kuni” munosabati bilan sportning mini futbol turi bo‘yicha filial birinchiligini direktor F.Muxtarov tomonidan ochib berilib, jamoaga bayram tabrigi yo‘llandi. Telekommunikatsiya texnologiyalari va kasb ta’limi fakulteti va Kompyuter injiniringi fakulteti jamoalari g‘oliblik uchun o‘zaro bahslashdilar.

14-yanvar “Vatan himoyachilari kuni” munosabati bilan kuni “Vatanparvarlar bog‘i”dagi “Motamsaro ona” haykali poyiga tantanali gul qo‘yish marosimida Muhammad al-Xorazmiy nomidagi TATU Farg‘ona filiali direktori F.Muxtarov, Yoshlar masalalari va ma’naviy-ma’rifiy ishlar bo‘yicha direktor o‘rinbosari A.Kadirov va rahbar xodimlar gul qo‘yish marosimida ishtirok etishdi. Tadbirda harbiy qismlar vakillarining va texnikalarining harbiy mashqlari hamda davlatimiz bayrog‘i bilan bezalgan avtomobil va mototsikllardan iborat ko‘rgazmali yurishi bo‘lib o‘tdi.

7-mart kuni “Xalqaro xotin qizlar kuni” munosabati bilan filialning birinchi va ikkinchi o‘quv binolarida bayram tadbirlari tashkilandi. Filialimiz ayol professor-o‘qiyuvchilarini, ishchi xodimlarini, bilimga chanqoq talabala qizlarni filial raxbaryati, professor-o‘qituvchilari, tyutorlar talabalar va ishchi xodimlar tomonidan bayramona kayfiyatda gullar bilan kutib olindi. Filial rahbariyati ayol xodimlarni va bilimga chanqoq talaba-qizlarni 8-mart “Xalqaro xotin qizlar kuni” bilan samimiy tabrikladi va ularga o‘z tilaklarini bildirdi. Ayol xodimlar va talaba-qizlar ishtirokida tadbirlar ko‘tarinki kayfiyatda o‘tkazildi.

15-mart kunidan 17-mart kunlariga qadarMuhammad al-Xorazmiy nomidagi TATU Farg‘ona filialda “Talaba bahori” ko‘rik tanlovi tashkilandi. Tanlovga ishchi guruhini tuzildi va nizomi ishlab chiqildi hamda tanlovning filial bosqichini o‘tkazildi. “Talaba bahori” ko‘rik tanlovini nizomi qoidalariga ko‘ra quyidagi nominatsiyalar bo‘yicha o‘tkazildi.

17-mart kuni o‘tkazilgan “Assalom Navro‘z” deb nomlangan sayl shaklidagi bayram tadbirida o‘tkazildi. Bayram tadbirida filialning Axborot resurslar markaz, kafedralari tomonidan yarmarkalar va ko‘klam ne’matlaridan dasturxonlar bezatildi, bayram tadbirini filial direktori ochib berdi va “Talaba bahori” tanlovini ishtirokchi talababalari tomonidan yakuniy bosqichi bo‘yicha qo‘yilgan shartga asosan sahna ko‘rinishlar namoyish etdilar, tadbir davomida bayramona kuy va qo‘shiqlar talabalar tomonidan ijro etildi va bayramona ko‘tarinki kayfiyatda o‘tkazildi.

Shu o‘rinda bosh hisobchi M.Nurmatov iqtidorli talabalar haqida fikr bildirib, xorijiy tillarni bilish bo‘yicha sertifikatga ega talabalarni rag‘batlantirish va bunda yuzaga kelayotgan muammolar haqida gapirdi. Filial direktori F.Muxtarov sertifikatga ega talabalar haqida kafedra mudiri G.Obidovadan ma’lumot so‘radi va G.Obidova bu masalada filial direktoriga ma’lumot berdi. Filial direktori F.Muxtarov talabalarni rag‘batlantirishni sertifikat ko‘rsatkichlariga ko‘ra tabaqalashtirgan holda to‘lashni taklif qildi. Taklif Kengash a’zolari tomonidan bir ovozdan ma’qullandi.

Ushbu masala yuzasidan filial direktori F.Muxtarov, fakultet dekani O.Otaqulov, kafedra mudirlari S.Sabirov va O.Rayimjonovalar fikr-mulohaza bildirdilar.

**Turli masalalar.**

**1. Ijtimoiy himoyaga muhtoj talaba-yoshlarni qo‘llab-quvvatlash haqida** fakultet dekanlari N.Ibroximov va B.Daliyevlar axboroti eshitildi.

**N. Ibroximov:** Dasturiy injiniringi va raqamli iqtisodiyoti fakulteti Dasturiy injiniringi yo‘nalishi 1-kurs 657-22 guruhida to‘lov-kontrakt asosida tahsil olayotgan talaba Ismoilov Umarxon A’zamjon o‘g‘li 2023-yil 16-martdagi arizasiga asosan sog‘ligida muammo bo‘lganli (tez-tez takrorlanuvchi tutqanoq) sababli uni parvarish qilish uchun 2023-yil 3-martdan 5-sentabrgacha, ya’ni 2-semestr davriga o‘qishini akademik ta’til muddatida masofaviy ta’lim shakliga o‘tkazilishini so‘rab murojaat qilgan.

**B. Daliyev:** Telekommunikatsiya injiniringi va kasb ta’limi fakulteti AKT sohasida kasb ta’limi yo‘nalishi 2-kurs 623-21 guruhida davlat granti asosida tahsil olayotgan talaba Yuldashev Odamboy G‘ayrat o‘g‘li 2023-yil 24-martdagi arizasiga asosan 1-guruh nogironligi bo‘lganligi (Nogironlik to‘g‘risidagi ma’lumotnoma seriya 17A№173368) 2023-yil 1-apreldan 5-iyungacha, ya’ni 4-semestr davriga o‘qishini akademik ta’til muddatiga eksternat ta’lim shakliga o‘tkazilishini so‘rab murojaat qilgan.

Shu munosabat bilan fakultet dekanlari N.Ibroximov va B.Daliyevlar talaba akademik ta’til muddatiga ta’limning sirtqi yoki masofaviy yoki eksternat ta’lim shakliga o‘tkazishni qonuniy asoslarini ko‘rsatib o‘tdilar:

O‘zbekiston Respublikasi Vazirlar Mahkamasining 2021-yil 3-iyundagi “O‘zbekiston Respublikasi oliy ta’lim muassasalari talabalariga akademik ta’til berish to‘g‘risidagi Nizomni tasdiqlash haqida”gi 344-sonli qarorining 1-bob 2-bandiga ko‘ra:

*“O‘zbekiston Respublikasi oliy ta’lim muassasalari talabalariga akademik ta’til quyidagi hollarda berilishi mumkin:*

*Salomatligini tiklash uchun.*

***salomatligini tiklash hamda oilasining betob a’zosini parvarish qilish uchun*** *— keyingi yilning talaba tomonidan to‘liq o‘zlashtirilmagan semestri boshlanguniga qadar bo‘lgan muddatga (agar mazkur Nizomning 11-bandiga muvofiq talaba akademik ta’til muddatiga ta’limning sirtqi yoki masofaviy yoki eksternat ta’lim shakliga o‘tkazilsa, navbatdagi semestrning boshlanguniga qadar bo‘lgan muddatga). Bunda, qayd etilgan muddatlardan biri talabaning arizasiga muvofiq oliy ta’lim muassasasi rektori (direktori) tomonidan belgilanadi.”*

Shuningdek, 2-bob 11-bandiga ko‘ra:

 “*Talabaning o‘qishini akademik ta’til muddatiga ta’limning masofaviy ta’lim shakliga o‘tkazish quyidagi tartibda amalga oshiriladi:*

*talabalar o‘qishining akademik ta’til muddatiga masofaviy ta’lim shakliga o‘tkazilishi bakalavriat ta’lim yo‘nalishlarining (magistratura mutaxassisliklarining) xususiyatlarini inobatga olgan holda amalga oshiriladi;*

*akademik ta’til muddatiga o‘qishni masofaviy ta’lim shakliga o‘tkazish bo‘yicha arizalar 15 kun muddatda oliy ta’lim muassasasi kengashida ko‘rib chiqiladi va bakalavriat ta’lim yo‘nalishining (magistratura mutaxassisligining) xususiyatlaridan kelib chiqib, talabaning belgilangan muddatga masofaviy ta’lim shaklida o‘qishi maqsadga muvofiq yoki maqsadga muvofiq emasligi bo‘yicha qaror qabul qilinadi;*

*oliy ta’lim muassasasi kengashining qarori besh kun muddatda ariza muallifiga (talabaga) ma’lum qilinadi;*

*oliy ta’lim muassasasi kengashining qaroriga asosan oliy ta’lim muassasasi rektori (direktori)ning buyrug‘i bilan akademik ta’til muddatiga masofaviy ta’lim shaklida o‘qishga ruxsat etilgan talaba tomonidan akademik ta’tildan qaytgandan so‘ng muayyan o‘quv semestrida (semestrlarida) o‘qitilgan fanlar bo‘yicha bir martalik imtihonlar topshiriladi;*

*imtihonlar oliy ta’lim muassasasi rektori (direktori)ning buyrug‘iga asosan fanlar bo‘yicha tashkil etilgan komissiya tomonidan o‘tkaziladi;*

*imtihonlar natijalariga ko‘ra barcha fanlardan talaba ko‘rsatkichi belgilangan o‘tish ballidan yuqori bo‘lgan taqdirda talabaga navbatdagi o‘quv semestridan (kursdan) o‘qishini davom ettirishiga ruxsat etiladi;*

*imtihonlar natijalariga ko‘ra bir yoki undan ko‘p fanlardan talaba ko‘rsatkichi belgilangan o‘tish balidan past bo‘lgan taqdirda talabaning o‘zlashtirilmagan o‘quv semestrining boshidan o‘qishini davom ettirishi belgilanadi.”*

Yuqoridagi bandlarga ko‘ra fakultet dekanlari N.Ibroximov va B.Daliyevlar ushbu talabalarning arizasini filial Kengashida ko‘rib chiqilishini so‘radilar hamda talabalar Ismoilov Umarxon va Yuldashev Odamboyning arizalari va tibbiy xulosalar, nogironlik to‘g‘risida ma’lumotnoma bilan so‘rovni asosladilar.

Ushbu masala yuzasidan fakultet dekani O.Otaqulov, kafedra mudirlari S.Sabirov va T.Abdullayevlar fikr-mulohaza bildirdilar.

Filial direktori talabalar U.Ismoilovning kasalligini va O.Yuldashevning nogironligini inobatga olgan holda akademik ta’til muddatiga o‘qishni ta’limning masofaviy yoki eksternat shakliga o‘tkazishga ruxsat berish taklifini berdi. Kengash a’zolari ushbu taklifni bir ovozdan ma’qulladilar, qarshilar va betaraflar bo‘lmadi.

**5.** **Ilmiy, ilmiy-uslubiy ishlarni nashrga tavsiya etish masalasi yuzasidan** so‘zga chiqqan ilmiy ishlar va innovatsiyalar bo‘yicha direktor o‘rinbosari B.Polvonov filial professor-o‘qituvchilari tomonidan tayyorlanib, fakultet O‘quv-uslubiy Kengashi muhokamasidan o‘tgan ilmiy, ilmiy-uslubiy ishlar haqida axborot berdi.

B.Polvonov O‘zbek tili va gumanitar fanlar kafedrasi mudiri Kochkorova Gulnara Dexkanbayevnaning “Философия” nomli o‘quv qo‘llanmasi hamda O‘zbek tili va gumanitar fanlar kafedrasi katta o‘qituvchisi Tashlanova Nigora Djurayevnaning “Академическое письмо” nomli o‘quv qo‘llanmasi mundarijasi, maqsad va vazifasi, berilgan taqrizlar, fakultet bayonnomalaridan ko‘chirmalar haqida batafsil ma’lumot berdi.

Kafedra mudirlari G. Kuchkarova, O. Rayimjonova va S. Zokirovlar, fakultet dekani O.Otaqulov o‘quv qo‘llanmalarni [O‘zbekiston Respublikasi Oliy ta’lim, fan va innovatsiyalar vazirligi](https://edu.uz/uz) huzuridagi Muvofiqlashtiruvchi Kengashga tavsiya etish taklifini o‘rtaga tashladilar va taklif bir ovozdan ma’qullandi.

Shuningdek, B.Polvonov Axborot texnologiyalari kafedrasi assistenti D.Sotvoldiyeva va Axborot xavfsizligi kafedrasi assistenti M.Xusanovalarning hammuallifligidagi “Signallarga raqamli ishlov berish jarayonlarini Matlab dasturida vizuallashtirish” nomli o‘quv qo‘llanmasi hamda Dasturiy injiniring kafedrasi mudiri N.Jo‘rayev va mazkur kafedra o‘qituvchilari X.Musayev, A.Qayumovlarning hammuallifligidagi “Algoritmlash va dasturlash asoslari” nomli o‘quv qo‘llanmasi mundarijasi, maqsad va vazifasi, berilgan taqrizlar, fakultet bayonnomasidan ko‘chirma haqida batafsil ma’lumot berdi.

Kafedra mudirlari T. Abdullayev va S. Zokirovlar, fakultet dekani O.Otaqulov o‘quv qo‘llanmalarni Toshkent axborot texnologiyalari universiteti Kengashiga ko‘rib chiqish uchun tavsiya etish taklifini o‘rtaga tashladilar va taklif bir ovozdan ma’qullandi.

Bundan tashqari B.Polvonov Xorijiy tillar kafedrasi katta o‘qituvchisi Tadjibayeva Adila Ergashevnaning “Zamonaviy ingliz tilining polietnik xususiyatlari” nomli monografiyasi, Xorijiy tillar kafedrasi katta o‘qituvchisi Muminova Muattarxon Alisherovnaning “Ingliz va o‘zbek tillarida VAQT konseptli birliklarning lingvokulturologik xususiyatlari” nomli monografiyasi, Axborot texnologiyalari kafedrasi mudiri Abdullayev Temurbek Marufovichning “Интелектуальные многофункциональные оптоэлектронные преобразователи систем контроля и управления технологическими параметрами микроклимата сельхозпродуктов” nomli monografiyasi, Axborot xavfsizligi kafedrasi dotsenti Muxtarov Farrux Muhammadovichning “Internet kontentlari xavfsiz foydalanish mexanizmini takomillashtirish” nomli monografiyasi, Axborot texnologiyalari kafedrasi katta o‘qituvchisi Umurzakova Dilnoza Maxamadjonovnaning “Issiqlik energetikasi obyektlarining issiqlik yuklamasini boshqarishning noravshan-mantiqiy modellari va algoritmlari” nomli monografiyasining mundarijasi, maqsad va vazifasi, berilgan taqrizlar, fakultet bayonnomalaridan ko‘chirmalar haqida batafsil ma’lumot berdi.

Kafedra mudirlari G. Obidova, G. Kuchkarova, S. Zokirov va N.Ibroximovlar monografiyalarni nashr uchun tavsiya etish taklifini o‘rtaga tashladilar va taklif bir ovozdan ma’qullandi.

**Yuqoridagi masalalar yuzasidan Kengash yig‘ilishi qaror qiladi:**

I. 1. Filial direktori F. Muxtarovning axboroti ma’lumot va ijro uchun qabul qilinsin.

2. Strategik hamkorlik masalalari bo‘yicha belgilangan vazifalar ijrosi yuzasidan ilmiy va innovatsiyalar bo‘yicha direktor o‘rinbosari va fakultet dekanlari, kafedra mudirlariga oliy ta’lim muassasalari bilan tuzilgan hamkorlik memorandumlari bo‘yicha yo‘l xarita ishlab chiqish yuzasidan alohida vazifalar yuklatilsin. Muddat 1 oy.

3. Fakultet dekanlari va kafedra mudirlari tomonidan xo‘jalik shartnomalari bo‘yicha 1 aprelgacha 50 foizini bajarilishini nazoratga olinsin.

4. O‘quv ishlari bo‘yicha direktor o‘rinbosari, TSNQB, fakultet dekanlariga quyidagi vazifalar yuklatilsin:

- bir hafta muddatda o‘quv adabiyotlarni yaratish masalasi bo‘yicha amalga oshirilgan ishlar bo‘yicha hisobot taqdim etish;

- bir hafta muddatda dars tahlili natijalari bo‘yicha qizil toifadagi professor-o‘qituvchilarni yashil toifaga olib chiqish uchun aniq chora-tadbirlar ishlab chiqish.

5. Kiberxavfsizlik fakultetini tashkil etish bo‘yicha tashkiliy normativ-huquqiy xujjatlarini tayyorlash ishlari bajarilsin va taqdim etilsin. Mas’ullar: N.Jo‘rayev, T.Abdullayev.

6. Ilmiy-innovatsion loyihalarni tijoratlashtirish bo‘yicha aniq chora-tadbirlar ishlab chiqilsin. Mas’ul: N.Mamadaliyev. Muddat: 1 oy.

7. Filial professor-o‘qituvchilari dars tahlillari natijalariga ko‘ra hisobot tayyorlansin va may oyi Kengash yig‘ilishida muhokamaga qo‘yilsin. Mas’ullar: T.Abdullayev, M.Teshaboyev, Sh.Umarov.

8. Bir yillik mehnat shartnomasiga o‘tish bo‘yicha aniq takliflar kiritilsin. Mas’ullar: R.Sulaymonov, B.Raxmatov.

II. 1. Filialda ijro intizomi bilan ishlash bo‘yicha F.Arakulovaning axboroti ma’lumot uchun qabul qilinsin.

2. Filialda ijro intizomi bilan ishlash bo‘yicha ma’sullar (direktor, direktor o‘rinbosarlari, dekanlar va bo‘lim boshliqlari)ga edo.ijro.uz tizimiga kelgan hujjatlar bilan o‘z vaqtida tanishib borish va ijrosini ta’minlash hamda Edo.ijro.uz tizimida javob xatlarini belgilangan shablon asosida tayyorlash va yuborish vazifalari yuklatilsin.

3. Ijro intizomi bo‘yicha ma’sul F.Arakulovaga Edo.ijro.uz tizimida ijro intizomiga rioya qilmagan, belgilangan muddatlarda ijrosini ta’minlamagan ma’sullarga qonunchilik doirasida intizomiy chora ko‘rish bo‘yicha ma’lumot kiritish vazifasi yuklatilsin.

4. Bir hafta muddatda filial stadionini ta’mirlash ishlari amalga oshirilsin. Mas’ullar: N.Ibroximov, G.Kochkorova, X.Abduraxmonov.

5. Filial stadionini ta’mirlash topshirig‘i bajarilmagan taqdirda filial stadioni bo‘yicha mas’ullar ustama haqdan mahrum qilish taklifi ma’qullansin.

6. Mazkur qarorning ijrosi nazorati A.Kadirov hamda F.Arakulovalar zimmasiga yuklatilsin.

III. 1. 1. O‘quv-uslubiy bo‘lim boshlig‘i Sh.Umarovning axboroti ma’lumot uchun qabul qilinsin.

1. 2. Axborot xavfsizligi va dasturiy injiniring ta’lim yo‘nalishlari talabalari uchun bitiruv malakaviy ishlarni tayyorlash bo‘yicha uslubiy ko‘rsatmalar ishlab chiqilsin va talabalar e’tiboriga yetkazilsin. Mas’ullar: Axborot xavfsizligi kafedrasi mudiri (D.To‘xtasinov), Dasturiy injiniring kafedrasi mudiri (N.Jo‘rayev). Muddat: 1 hafta.

1. 3. Telekommunikatsiya texnologiyalari va axborot xavfsizligi ta’lim yo‘nalishlari talabalari uchun fanlararo yakuniy davlat attestatsiyasi dasturi tasdiqlansin va talabalar e’tiboriga yetkazilsin. Mas’ullar: Telekommunikatsiya injiniringi kafedrasi mudiri (O.Rayimjonova), Axborot xavfsizligi kafedrasi mudiri (D.To‘xtasinov). Muddat: 1 hafta.

1. 4. BMI himoyasi va fanlaro davlat attestatsiyalari uchun komissiya tarkibiga takliflar ishlab chiqilsin va belgilangan tartibda tasdiqqa tavsiya etilsin. Mas’ullar: O‘quv va tarbiyaviy ishlar bo‘yicha direktor o‘rinbosari, O‘quv-uslubiy bo‘lim boshlig‘i, kafedra mudirlar. Muddat: 1 hafta.

1. 5. Top-1000 ga kirgan universitetlar professor-o‘qituvchilarini BMI va MD himoyalariga taklif etish, hamkorlik asosida BMI va MDlarga rahbarlik qilish hamda ular ishtirokida himoyalarni o‘tkazish taklifi ma’qullansin.

III. 2. 1. Telekommunikatsiya injiniringi kafedrasi mudiri O.Rayimjonovaning axboroti ma’lumot uchun qabul qilinsin.

2. 2. Telekommunikatsiya injiniringi va kasb ta’limi fakulteti Telekommunikatsiya injiniringi kafedrasi 5350100 – Telekommunikatsiya texnologiyalari (yo‘nalishi bo‘yicha) ta’lim yo‘nalishi bitiruvchilarining bitiruv malakaviy ishlari himoyasi hamda fanlararo bo‘yicha yakuniy davlat attestatsiyasi komissiyasini quyidagi tarkibda tasdiqlansin:

- Djalilov Baxromjon Odilovich, Raqamli texnologiyalar markazi direktori, dotsent (PhD) – rais;

- Rayimjonova Odinaxon Sodiqovna, “Telekommunikasiya injiniringi” kafedrasi mudiri, dotsent (PhD) – rais o‘rinbosari;

- Alimjonov Dilyorjon Baxtiyorovich, Elektromagnit moslashuv markazi davlat unitar korxonasi Farg‘ona viloyati Elektromagnit moslashuv xizmati 2-toifali tarmoq muhandisi – a’zo;

- Eshimov Mirjaxon Botirovich, O‘zbektelekom AK Farg‘ona filiali direktorining texnik masalalar bo‘yicha direktor o‘rinbosari – a’zo;

- Iskandarov Usmonali Umarovich Telekommunikatsiya injiniringi kafedrasi katta o‘qituvchisi – a’zo;

- Komilov Davron Rashidjon o‘g‘li , Telekommunikatsiya injiniringi kafedrasi assistenti – kotib.

2. 3. Telekommunikatsiya injiniringi va kasb ta’limi fakulteti Telekommunikatsiya injiniringi kafedrasi 70611001 – Telekommunikatsiya injiniringi (Teleradioeshittirish) magistratura mutaxassisligi bitiruvchilarining magistrlik dissertatsiyalari himoyasi hamda fanlararo bo‘yicha yakuniy davlat attestatsiyasi komissiyasini yuqoridagi tarkibda tasdiqlansin:

- Mamadaliyeva Lola Komildjanovna., FarPI Intellektual muhandislik tizimlari kafedrasi kafedrasi professori, t.f.d – rais;

- Rayimjonova Odinaxon Sodiqovna, Telekommunikasiya injiniringi kafedrasi mudiri, dotsent (PhD) – rais o‘rinbosari;

- Daliyev Bahtiyor Sirojiddinovich, Telekommunikatsiya injiniringi va kasb ta’limi fakulteti dekani, (PhD) – a’zo;

- Nurdinova Raziyaxon Abdixalikovna, ilmiy tadqiqotlar, innovatsiyalar va ilmiy pedagogik kadrlar tayyorlash bo‘limi boshlig‘i, (PhD) – a’zo;

- Yo‘ldoshev Xurshidjon, FarPI Elektronika va asbobsozlik kafedrasi mudiri, PhD – a’zo;

- Komilov Davron Rashidjon o‘g‘li, Telekommunikatsiya injiniringi kafedrasi assistenti – kotib.

IV. 1. TSNQB boshlig‘i M.Teshaboyevning axboroti ma’lumot uchun qabul qilinsin.

2. 2022/2023-o‘quv yili kuzgi semestr o‘quv jarayonining holati va talabalarning attestatsiya natijalari qoniqarli deb hisoblansin.

V. 1. Ishchi guruhi raisi M.Teshaboyevning axboroti ma’lumot uchun qabul qilinsin.

2. 2022/2023-o‘quv yili kuzgi semestr natijalariga ko‘ra past o‘zlashtirish ko‘rsatgichiga ega bo‘lgan guruhlarni natijalarini yaxshilash bo‘yicha chora-tadbirlar rejasi ishlab chiqilsin. Muddat: bir oy muddat ichida. Mas’ullar: O‘quv ishlari bo‘yicha dekan o‘rinbosari va fakultet dekani.

3. Fakultet ilmiy salohiyatini oshirish bo‘yicha takliflar kiritilsin. Mas’ullar: : O‘quv ishlari bo‘yicha dekan o‘rinbosari va fakultet dekani.

4. Xususiy xonadonlarda ijarada yashovchi fakultetning 4-kurs talabalarini yashash sharoitlarini o‘rganib va nazoratga olinsin. Muddat: bir oy muddat ichida. Mas’ullar: Yoshlar bilan ishlash bo‘yicha dekan o‘rinbosari va 4-kurs talabalariga biriktirilgan professor-o‘qituvchilar.

5. Kafedra professor-o‘qituvchilari tomonidan ixtisoslashgan maktablarga amaliy uslubiy yo‘rdam ko‘rsatish bo‘yicha aniq reja asosida reja tuzilsin. Muddat: bir oy muddat ichida. Mas’ullar: : Yoshlar bilan ishlash bo‘yicha dekan o‘rinbosari va kafedra mudirlari.

6. Kafedralarni soha korxonalari bilan xo‘jalik shartnomalari tuzish va innovatsion loyihalarda ishtirokini kuchaytishir bo‘yicha chora-tadbirlar rejasi ishlab chiqilsin. Muddat: bir oy muddat ichida. Mas’ullar: kafedra mudirlari va fakultet dekani.

VI. 1 Yoshlar masalalari va ma’naviy-ma’rifiy ishlar bo‘yicha direktorning birinchi o‘rinbosari A.Kadirovning axboroti ma’lumot uchun qabul qilinsin.

2. Filialda ma’naviy, ma’rifiy va tarbiyaviy ishlarning holati qoniqarli deb hisoblansin.

3. Xorijiy tillarni bilish sertifikati (TOEFL, IELTS, Milliy sertifikat va h.k.)ga ega talabalarni rag‘batlantirishni sertifikat ko‘rsatkichlariga ko‘ra tabaqalashtirgan holda to‘lash taklifi ma’qullansin.

VII. 1. 1. Fakulteti dekanlari N.Ibroximov va B.Daliyevlarning axboroti ma’lumot uchun qabul qilinsin.

1. 2. Dasturiy injiniringi va raqamli iqtisodiyot fakulteti Dasturiy injiniringi yo‘nalishi 1-kurs 657-22 guruhi talabasi Ismoilov Umarxon A’zamjon o‘g‘liga 1-kurs 2-semestrini masofaviy ta’lim shaklida, Telekommunikatsiya injiniringi va kasb ta‘limi fakulteti AKT sohasida Kasb ta‘limi yo‘nalishi 2-kurs 623-21 guruhida davlat granti asosida tahsil olayotgan talaba Yuldashev Odamboy G‘ayrat o‘g‘li 2-kurs 4-semestrini eksternat ta’lim shaklida davom ettirishlariga ruxsat berilsin.

1. 3. Fakultet dekanlari N.Ibroximov, B.Daliyevga:

- filial kengashining qarori besh kun muddatda ariza mualliflariga (talabalarga) ma’lum qilinsin;

- filial kengashining qaroriga asosan akademik ta’til muddatida masofaviy yoki eksternat ta’lim shaklida o‘qishga ruxsat etish bo‘yicha filial direktorining buyruq loyihasi tayyorlansin va tasdiqqa kiritilsin;

- ruxsat etilgan talabalarga akademik ta’tildan qaytgandan so‘ng muayyan o‘quv semestrida (semestrlarida) o‘qitilgan fanlar bo‘yicha bir martalik imtihonlar topshirilishi belgilab qo‘yilsin (Muddat: semestr yakuni);

- imtihonlar filial direktorining buyrug‘iga asosan fanlar bo‘yicha tashkil etilgan komissiya tomonidan o‘tkazilishi belgilab qo‘yilsin (Muddat: semestr yakuni);

- imtihonlar natijalariga ko‘ra barcha fanlardan talaba ko‘rsatkichi belgilangan o‘tish ballidan yuqori bo‘lgan taqdirda talabaga navbatdagi o‘quv semestridan (kursdan) o‘qishini davom ettirishiga ruxsat etilsin;

- imtihonlar natijalariga ko‘ra bir yoki undan ko‘p fanlardan talaba ko‘rsatkichi belgilangan o‘tish ballidan past bo‘lgan taqdirda talabaning o‘zlashtirilmagan o‘quv semestrining boshidan o‘qishini davom ettirishi belgilab qo‘yilsin;

- talabalar U. Ismoilov va O. Yuldashev o‘quv rejasidagi fanlar bo‘yicha tegishli manbalar (sillabus, o‘quv-uslubiy majmualar, elektron darslik va qo‘llanmalar, videodarslar va h.k.) bilan ta’minlansin.

VII. 2. 1. Ilmiy ishlar va innovatsiyalar bo‘yicha direktor o‘rinbosari B.Polvonovning axboroti ma’lumot uchun qabul qilinsin.

2. 2. Quyidagi o‘quv qo‘llanmalar [O‘zbekiston Respublikasi Oliy ta’lim, fan va innovatsiyalar vazirligi](https://edu.uz/uz) huzuridagi Muvofiqlashtiruvchi Kengashga tavsiya etilsin:

- TATU Farg‘ona filiali O‘zbek tili va gumanitar fanlar kafedrasi katta o‘qituvchisi Tashlanova Nigora Djurayevnaning “Академическое письмо” nomli o‘quv qo‘llanmasi;

- TATU Farg‘ona filiali O‘zbek tili va gumanitar fanlar kafedrasi mudiri Kochkorova Gulnara Dexkanbayevnaning “Философия” nomli o‘quv qo‘llanmasi.

2. 3. Quyidagi o‘quv qo‘llanmalar Toshkent axborot texnologiyalari universiteti Kengashiga ko‘rib chiqish uchun tavsiya etilsin:

- TATU Farg‘ona filiali Axborot texnologiyalari kafedrasi assistenti D.Sotvoldiyeva va Axborot xavfsizligi kafedrasi assistenti M.Xusanovalarning hammuallifligidagi “Signallarga raqamli ishlov berish jarayonlarini Matlab dasturida vizuallashtirish” nomli o‘quv qo‘llanmasi;

- TATU Farg‘ona filiali Dasturiy injiniring kafedrasi mudiri N.Jurayev va mazkur kafedra o‘qituvchilari X.Musayev, A.Qayumovlarning hammuallifligidagi “Algoritmlash va dasturlash asoslari” nomli o‘quv qo‘llanmasi.

2. 4. Quyidagi monografiyalar nashr etish uchun tavsiya qilinsin:

- Xorijiy tillar kafedrasi katta o‘qituvchisi Tadjibayeva Adila Ergashevnaning “Zamonaviy ingliz tilining polietnik xususiyatlari” nomli monografiyasi.

- Xorijiy tillar kafedrasi katta o‘qituvchisi Muminova Muattarxon Alisherovnaning “Ingliz va o‘zbek tillarida VAQT konseptli birliklarning lingvokulturologik xususiyatlari” nomli monografiyasi.

- Axborot texnologiyalari kafedrasi mudiri Abdullayev Temurbek Marufovichning “Интелектуальные многофункциональные оптоэлектронные преобразователи систем контроля и управления технологическими параметрами микроклимата сельхозпродуктов” nomli monografiyasi.

- Axborot xavfsizligi kafedrasi dotsenti Muxtarov Farrux Muhammadovichning “Internet kontentlaridan xavfsiz foydalanish mexanizmini takomillashtirish” nomli monografiyasi.

- Axborot texnologiyalari kafedrasi katta o‘qituvchisi Umurzakova Dilnoza Maxamadjonovnaning “Issiqlik energetikasi obyektlarining issiqlik yuklamasini boshqarishning noravshan-mantiqiy modellari va algoritmlari” nomli monografiyasi.

Kengash raisi F. Muxtarov

Kengash kotibi N. Qurbonov